
ST. MARK 


Chapter 1. 


Okook kloosh yiem kopa Jesus Christ; 1 
Sah-a-lee Tyee tenass. 

Kakwa okook ankutee prophets ma- 2 
mook tzum, “alki nike mash ikt man 
elip kopa mika, spose mamook kloosh 
mika wayhut.” 

Kakwa spose hyas wawa Aine kopa 3 
wilderness, “ kloosh mesika mamook 
wayhut kopa Sahalee Tyee, mamook 
delate yaka wayhut.” 

John yaka baptize tillicum kopa wil- 4 
derness, pe yaka yiem spose killipi tum- 
tum, pe mash klaska mesatchie ma- 

mook. | 
— Pe konaway klaska kopa Judea, pe 5 
waght kopa Jerusalem, klaska cooley 
kopa, yaka, pe klap baptize kopa river 

ST. MARK 1.6. 


Jordan, pe klaska yiem kopa klaska 
mesatchie mamook. 

Pe John midlite passissie kopa camels 
tipsoo, pe yaka kow kopa skin lasanjel : 
pe yaka muk-a-muk locusts pe honey. 

Pe yaka hyas wawa, “ alki ikt tyee 
chako kyimta kopa nika, pe yaka elip 
skookum kopa nika, pe nika halo kloosh 
spose mash yaka shoes kopa yaka lapee. 

Nawitka, nika baptize mesika kopa 
chuck, pe alki yaka baptize mesika 
kopa Holy Spirit.” 

Pe kopa okoak time Jesus chako 
mash kopa Nazareth, ikt town kopa 
Galilee, pe John baptized yaka kang 
Jordan. 

Pe yaka chako mash kopa chuck, pe 
yaka nanitch okoak sahalie chako ha- 
laktl, pe okoak Spirit, kakwa takope 
kilakila, chako keekwillie, pe midlite 
kopa yaka. 

Pe wawa chako kopa sahalie : “ Mika, 
nika hyas tikke Tenass, Nika kloosh 
tum-tum kopa Mika.” | 


1. 19. ST. MARK 


Pe hyak okoak Spirit lolo yaka kopa 
wilderness. 

Pe yaka midlite kopa wilderness lakit 
totlum sun, tempted kopa le joab : pe 
yaka konamoxt masatchie komux, pe 
okoak angels kloosh nanitch yaka. 

Alta klaska mash John kopa skookum 
house, pe Jesus cooley kopa Galilee, 
yiem okoak kloosh wawa kopa Sahalie 
Tyee kingdom. 

Pe yaka wawa, “ Sahalie Tyee alta 
chako, kloosh mesika kilapie tumtum, 
pe believe yaka kloosh wawa.” 

Pe yaka cooley wake siah kopa Galilee 
lake, pe yaka nanitch Simon pe yaka ow 
Andrew, klaska mash net kopa chuck, 
kewa klaska fishermen. 

Pe Jesus wawa kopa klaska, “ chako 
kyimta kopa nika, pe alki nika mamook 
mesika fishermen kopa tillicum.” 

Pe hyak klaska mash klaska net, pe 
cooley kyimta kopa yaka. 

Pe waght yaka cooley tenass siah, pe 
yaka nanitch James, Zebedee tenass, pe 

ST. MARK 1. 20. 


John yaka ow, midlite kopa klaska 
boat, mamook kloosh klaska nets : 

Pe yaka call klaska: pe hyak 
klaska mash klaska papa, konamoxt 
okoak boat, pe okoak men klaxta ma- 
mook kopa klaska, pe cooley kyimta 
yaka. | 

Pe klaska cooley kopa Capernaum. 
Pe chako Sunday klaska cooley kopa 
Sunday-house, pe yiem. 

Pe klaska kwah kopa yaka wawa, 
kewa yaka delate wawa, wake kakwa 
okoak scribes. 

Pe midlite kopa okoak Sunday-house 
ikt man, yaka midlite tamanawus tum- 
tum, pe yaka hyas wawa.-— 

“Jesus kloosh mika halo mamook 
ikta kopa nesika. Mika tike mamook 


memaloose nesika? Nika kumtux 


klaxta mika : kopa Saghalie Tyee mika 
chako.” 

Pe Jesus wawa, “ kloosh mika kopet 
wawa, tamanawus, pe chako klahoney 
kopa yaka.” 

Pe okoak tamanawus elip mamook 26 


kokshut okoak man, pe hyas wawa, pe 
alta yaka chako klahoney. 

Pe konaway klaska kwah kopa ikta 
klaska nanitch, pe klaska konamozt 
mamook tumtum kahta okoak chee 
mamook, kewa yaka wawa kopa okoak 
tamanawus, pe hyak klaska: mamook 
ikta yaka wawa. 

Pe hyak okoak yiem cooley konaway 
kah kopa Galilee. 


Pe alta klask chako klahoney kopa : 


okoak Sunday house, pe klaska klatawa 
kopa Simon pe Andrew klaska house, 
konamoxt James pe John. 

Pe yaka mamma Simon's klootehman 
midlite sick kopa waum sick, pe klaska 
hyak mamook kumtux Jesus. 

Pe yaka chako iskim yaka lemah pe 
mamook midwhit yaka, pe hyak okoak 
waum sick klatawa, pe yaka kloosh 
nanitch klaska. 

Pe tenass polakilie, alta okoak sun 
klatawa keekwillie, klaska lolo kopa 

ST. MARK ep 


yaka konaway klaxta sick, pe klaxta 
midlite tamanawus. 

Pe konaway tillicum kopa okoak 
town klaska midlite klahoney kopa 
okoak house. 

Pe yaka mamook kloosh konaway 
klaxta sick kopa konaway huloima 
sick ; pe klaxta midlite tamanawus, pe 
halo yaka tikke okoak tamanawus spose 
wawa, kewa klaska kumtux yaka. 

Pe elip chako sun yaka midwhit pe 
cooley kopa stick, pe yawa yaka pray. 

Pe Simon, konamoxt yaka tillicum, 
klaska cooley kyimta kopa yaka. 

Pe alta klaska klap yaka, pe klaska 
wawa kopa yaka, “ konaway klaxta 
tikke mika.” 

Pe yaka wawa kopa klaska, “ kloosh 
nesike cooley kopa huloima towns, spose 
nika waght yiem yahwa : kewa nika 
chako kopa okoak illahe.” 

Pe yaka yiem kopa konaway Sunday- 
house kopa Galilee, pe yaka mash tama- 
nawus. 


1. 45. ST, MARK 

Peikt leper chako kopa yaka, peyaka 40 


pray pe wawa kopa Jesus, “ spose mika 
tikke, mika skookum spose mamook 
kloosh nika.” 


Pe Jesus delate sick tum-tum kopa 41 


yaka, pe yaka mash yaka lemah kopa 
okoak sick man, pe wawa, “ nawitka 
nika tikke, kloosh mika copet sick.” 


Pe alta yaka kopet wawa, pe hyak 42 


okoak sick klatawa, pe okoak man 
chako kloosh. 


Pe Jesus wawa kopa yaka, “ kloosh 43 


halo mika mamook kumtux klaxta man 
kahta mika chako kloosh. 


Pe kloosh mika klatawa kopa laplet 44 


mamook nanitch yaka, pe potlatch kopa 
yaka ikta Moses wawa ankutte, spose 
man chako kloosh kakwa mika.” 


Pe yaka cooley klahoney, pehyak ya- 45 


ka mamook kumtux konaway klaxta, 
pe wake kahta Jesus waght cooley kopa 
okoak town; pe yaka midlite kopa 
wilderness, pe tillicum chako kopa kona- 
way kah, pe cooley kopa yaka. 

ST. MARK Sar 


Chapter 2. 


Pe waght Jesus klatawa kopa Caper- 
naum, pe tillicum kumtax yaka midlite 
kopa house. 

Pe klaska delate hiyu, wake kahta 
konaway klaska midlite kopa house. 
Pe yaka yiem kopa klaska. 

Pe lakit man klaska lolo ikt sick man 
kopa yaka, konaway yake itlwillie 
memaloost. 

Pe wake kahta klaska klap kah yaka 
midlite, kewa hiyu tillicum : pe klaska 
kokshut okoak house kopa saghalie, pe 
klaska mash keekwillie okoak bed, kah 
midlite okoak sick man. 

Jesus nanitch kahta kiaska skookum 
tumtum, pe yaka wawa kopa okoak sick 
man, “ Tenass, nika mash konaway 
mika tzeepie.” 

Pe scribes midlite yahwa, pe klaska 
mamook tumtum konamozt. 

“Ikta mamook okoak man peshak 


2 Na. ST. MARK 


wawa; wake klaxta mash nesika me- 
sahtchie, kopet Sahalie Tyee.” 

— Pe Jesus hyak kumtux kahta klaska 

mamook tumtum, pe yaka wawa kopa 

klaska, “ikta mamook mesika mamook 

tumtum kopa ikta nika wawa. 

Kahta elip wake hyas kull, spose 
nika wawa kopa okoak sick, nika mash 
mika tzeepie, or midwhit, iskim mika 
bed pe cooley ? 

Kloosh mesika kumtux, okoak Sag- 
halie Tyee tenass midlite skookum kopa 
okoak illahee, Spopo mash tillicum 
klaska mesatchie.” 

Kakwa yaka waght wahwa WA 
okoak sick, “ kloosh mika midwhit, 
iskim mika bed, pe klatawa kopa mika 
house.” 

Pe hyak yaka midwhit, pe iskim yaka 
bed, pe konaway klaska nanitch yaka 
cooley pe klaska kwah, pe wawa mahcie 
kopa Saghalie Tyee, “wake konsik 
nesika nanitch kakwa.” 

Pe Jesus waght cooley wake siah kopa 

ST. MARK 2. 14. 


lake, pe hiyu tillicum chako kopa yaka, 
pe yaka yiem kopa klaska. | 

Pe yaka nanitch Levi, Alpheus yaka 
tenas, yaka iskim taxes kopa tillicum, 
pe Jesus wawa kopa yaka “chako 
kyimta nika.” Pe hyak yaka midwhit, 
pe cooley kyimta yaka. 

Pe alta Jesus iskim muck-a-muck 
kopa Levi house, pe hiyu publicans pe 
masat-chie tillicums konamozt yaka, 
pe yaka disciples ; kewa klaska hiyu, pe 
klaska cooley kyimta kopa yaka. 

Pe okoak Scribes pe Pharisees klaska 
nanitch yaka muckamuck konamoxt 
okoak publicans pe masatchie tillicum, 
pe klaska wawa kopa yaka disciples, 
“ikta mamook yaka konamoxt mucka- 
muck kopa okoak publicans pe masat- 
chie tillicums ?” 

Pe Jesus kwahlan, pe wawa klaska, 
“sick tillieums tikke doctor, wake 
okoak skookum: nika chako spose wawa 
okoak masatchie tillicumskillipie klaska 
tumtum, wake okoak kloosh tillicums.” 


DD, ST. MARK 13 


John yaka disciples, pe okoak Phari- 18 
sees ikt ikt sun halo iskim muckamuck : 
pe klaska chako wawa yaka, “ ikta 
mamook John yaka disciples pe okoak 
Pharisees halo guansum iskim mucka- 
muck, pe mika disciples pagsa muck- 
amuck.” 

Pe Jesus wawa kopa klaska, “ kahta 19 
spose halo muckamuck kah midlite chee 
married. Kahta laylee midlite okoak 
man chee married, wake kahta spose 
halo muckamuck. 

Pe alki ikt sun okoak chee married 20 
man klatawa, pe yahwa alki klaska halo 
iskim muckamuck. 

Wake kahta mamook sew chee sail 21 
kopa old iktas, alki waght kokshut 
okoat old iktas. 

Pe halo klaxta mamook midlite chee 22 
wine kopa old lipati, kewa hyak kokshut 
okoak lipati, pe okoak wine yaka lost, 
mamook midlite chee wine kopa chee 
lipati.” 

Pe Jesus cooley kopa okoak sapalil 23 

ST. MARK Zam 


illahe kopa Sunday, pe yaka disciples 
iskim okoak sapalil. 

Pe okoak Pharisees wawa kopa yaka, 
“nanitch mika disciples kokshut okoak 
law ?” 

Pe Jesus wawa kopa klaska, “ halo 
mesika kumtux ikta David mamook pe 
yaka olo, pe okoak klaxta konamoxt 
yaka ? | 

Kahta yaka cooley kopa Sahalie tyee 
house, kopa ankuttee Abiathar yaka 
hyas laplet, pe yaka muckamuck okoak 
shew-bread kopit laplet guansum muck- 
amuck, pe yaka potlatch kopa okoak 
yaka konamoxt.” 

Pe Jesus wawa kopa klaska, “ Sag- 
halie Tyee halo mamook man spose 
kloosh kopa Sunday, yaka mamook 
Sunday spose kloosh kopa man.” 

Pe waght Saghalie Tyee tenass yaka 
tyee kopa Sunday.” 

Chapter 3. 


Pe Jesus waght cooley kopa Sunday- 1 
house, pe midlite yawa ikt man, mema- 
loost yaka lemah. 

Pe klaska watch spose alka Jesus 2 
mamook kloosh yaka leemah, pe alki 
klaska mash yaka kopa skookum house, 
kewa Sunday okoak sun. 

Pe Jesus wawa kopa okoak man, 3 
memaloost yaka lemah, “ kloosh mika 
midwhit.” 

Pe Jesus wawa kopa konaway klaska, 4 
“kahta okoak law spose mamook 
kloosh mamook kopa Sunday, or spose 
mamook mesatchie? Spose potlatch 
life kopa tillicum, or spose mamook me- 
maloose?” Pe klaska halo wawa ikta. 

Pe Jesus chako solex, pe yaka sick 5 
tumtum kewa klaska kull tumtum, pe 
yaka wawa kopa okoak man, “ mamook 
saghalie mika lemah ”; pe yaka ma- 
mook saghalie yaka lemah, pe hyak 
yaka chako kloosh. 

Pe okoak Pharisees klatawa klahoney, 
pe klaska mamook tumtum konamoxt 
okoak Herodians, spose mamook me- 


 moloose yaka. 


Pe Jesus mamook haul yaka disciples 
pe klatawa kopa lake, pe delate hiyu 
tillicums kopa Galilee cooley kyimta 
yaka. 

Pe kopa Judea, pe Jerusalem, pe 
Idumea, pe mati Jordan, pe klaska 
kopa Tyre pe Sidon, delate hiyu, klaska 
kwalam kahta yaka hyas mamook, pe 
klaska chako kopa yaka. 

Pe yaka wawa kopa yaka disciples 
klosh iskim boat, kewa okoak tillicum 
delate hiyu. 

Kewa konaway klaxta midlite ikta 
sick, kakwa klaska tikke klap 
yaka. 

Pe klaxta midlite mesatchie tamana- 
wus, alta klaska nanitch yaka, hyak 
klaska klatawa whim, pe klaska wawa, 
“mika Saghalie Tyee tenass.” 

Pe Jesus wawa kopa klaska, klosh 


3. 20. ST, MARK 


halo mesika mamook kumtux klaxta 
kopa nika.” 

Pe yaka klatawa kopa mountain, pe 
yaka call klaxta yaka tikke, pe klaska 
cooley kopa yaka. 

Pe yaka mamook laplet kopa totlum 
pe moxt, spose alki klaska konamoxt 
yaka, pe klata yiem ka yake mash 
klaska. 

Pe midlite skookum kopa klaska 
spose mamook klosh kopa sick pe mash 
klahoney okoak tamanawus. 

Pe Simon yaka potlatch name Peter. 

Pe James, Zebedee yaka tenass, pe 
John, okoak James yaka ow; yaka 
potlatch klaska name Boanarges. 

Pe Andrew, pe Philip, pe Barthole- 
mew, pe Matthew, pe Thomas, pe 
James, Alpheus yaka tenass, pe Thad- 
deus, pe Simon okoak Canaanite. 

Pe Judas Iscariot, klaxta mamook 
mesatchie kopa yaka. 

Pe klaska cooley kopa ikt house; 
pe waght okoak hiyu tillicam klap 

ST. MARK. 3 Al 


yaka, pe wake kahta klaska mucka- 
muck. 

Pe yaka tillicum Penis kah yaka 
midlite, pe klaska chako iskim yaka, 
kewa klaska wawa yaka chako pelton. 

Pe okoak Scribes chako kopa Jerusa- 
lem, klaska wawa, midlite Beelzebub 
kopa yaka, pe kopa lejoab, yaka mash 
klahoney tamanawus. 

Pe yaka call klaska pe yaka wawa, 
“ kahta alki lejoab mash klahoney le- 
joab ?” 

Pe spose okoak tillicum kopa ikt illa- 
hee konamoxt fight wake kahta klaska 
skookum ! 

Pe spose okoak tillicum kopa ikt 


house halo konamoxt tumtum, wake 

kahta klaska kloosh. 

Pe spose lejoab konamoxt solex kopa 
lejoab wake kahta yaka skookum ; alkı 
yaka kopet. 

Wake kahta HeFe klatawa kopa 
skookum man, yaka house, pe mamook 
mesatchie yaka iktas, kopet spose alkı 


DISH. ST. MARK 


yaka elip kow okoak skookum man, 
yawa alki yaka mamook mesatchie yaka 
house. 

Delate nika wawa kopa mesika: alki 
saghalie tyee mamook klahowya kopa 
konaway klaxta mesatchie, pe klaxta 
mestachie wawa kopa yaka. 

Pe klaxta mestachie wawa kopa Holy 
Spirit, wake konsick alki Saghalie Tyee 
mamook klahowya kopa yaka, kewa 
elip mesatchie ikta yaka wawa.” 


Kewa klaska wawa, “ midlite me- : 


satchie tumtum kopa yaka.” 

Pe hiyu tillicum midlite wake siah 
kopa yaka, pe klaska wawa kopa yaka. 

“Nanitch mika mamma, pe mika ow 
tikke klap mika.” 

Pe Jesus wawa kopa klaska, “ klaxta 
nika mamma, pe klaxta nika ow ?” 

Pe yaka nanitch okoak tillicum wake 
siah kopa yaka, pe yaka wawa, “ okoak 
nika mamma, pe okoak nika ow. 

Kewa klaxta mamook ikta Saghalie 
Tyee tikke, yaka nika ow, pe yaka nika 


= mamma.” 

ST, MARK Ka 


Chapter 4. 

Pe waght Jesus yiem wake siah kopa 
chuck, pe hiyu tillicum cooley kah yaka 
midlite, pe yaka klatawa midlite kopa 
boat, pe okoak boat tenass siah kopa 
illahe, pe konaway tillicum midlite kopa 
illahee. 


Pe yaka yiem kopa klaska, pe yaka 
wawa; | 
“ Kloosh mesika kumtux : ikt man 


klatawa mash seed kopa illahee. 

Pe kah yaka mash okoak seed, ikt-ikt 
klap kopa wayhut, pe kilakila chako 
muckamuck yaka. 

Pe ikt-ikt klap kopa stone illahee kah 
halo keekwillie illahee, pe hyak yaka 
chako hyas, kewa yaka halo keekwillie 
illahee. 

- Pealta okoak sun chako skookum, pe 
mamook memaloose yaka, kewa halo 
keekwillie yaka lapeah. 

Pe ikt-ikt klap kopa needle stick 


1513: ST. MARK 


illahee, pe needle stick tolo yaka pe 
wake kahta yaka chako kloosh : 

Pe ikt-ikt klap kloosh illahee, pe yaka 
chako kloosh, pe tolo hiyu seed, some 
klone totlum, some tahum totlum, pe 
some ikt hundred.” 

Pe Jesus wawa kopa klaska, “ klaxta 
midlite kwahlan, kloosh yaka kwahlan, 
ikta nika wawa.” 

Pe alta okoak hiyu tillicam klatawa, 
pe yaka disciples tikke kumtux ikta 
okoak yaka chee wawa. 

Pe Jesus wawa kopa klaska, “ alki 
mesika kumtux okoak kull ikta kopa 
Saghalie Tyee, pe klaxta midlite kla- 
honey, hyas kull spose klaska kumtux. 

Klaska kakwa nanitch pe halo klaska 
nanitch, klaska kwahlan pe halo klaska 
kumtux : kakwa klaska halo killipie 


tumtum, pe mash klaska mesatchie.” 
Pe yaka wawa kopa klaska, “ spose 


mesika halo kumtux okoak wawa, 
kahta alki mesika kumtux konaway 
nika wawa. 

ST. MARK 4, 14. 


Saghalie Tyee wawa kakwa seed. 

Pe klaxta midlite wayhut tumtum, 
hyak lejoab chako iskim okoak seed, 
spose klap kopa klaska tumtum. 

Pe klaxta midlite tumtum kakwa 
stone illahee, chee klaska klap okoak, 
klosh wawa, pe klaska klosh tumtum. 

Pe okoak wawa halo klatawa keek- 
willie kopa klaska tumtum, pe spose 
klaska klap sick, or klap kull kopa 
Saghalie Tyee wawa, hyak klaska sick 
tumtum. 

Pe klaxta midlite tumtum kakwa 
needle stick, spose okoak wawa klap 
klaska tumtum. 

Hyak okoak tseepie mamook, pe 
okoak olo kopa chickamin, pe huloima 
ikta, mamook memaloose okoak klosh 
wawa. 

Pe klaxta midlite tumtum kakwa 
kloosh illahee; spose klaska kwalan 
okoak wawa, pe mamook midlite kopa 
klaska tumtum; hyak yaka chako 
kloosh, pe mamook killapie seed, seme 


4. 21. ST. MARK 


klone totlum some taghum totlum, pe 
some ikt hundred.” 


23 


Pe Jesus wawa kopa klaska, “ wake 21 


kahta mesika mash candle keekwillie 
kopa box, or keekwillie kopa bed; 
mesika mamook saghalie kopa latab ? 


Wake kahta spose ipsoot kopa ikta. 


Alki yaka klahoney konaway okoak 
1psoot. 


22 


Spose klaxta midlite kwolahn tikke 23 


kumtux, klosh yaka kumtux.” 


Pe Jesus wawa kopa klaska, “ klosh 24 


nanitch ikta mesika kwolahn! Kahta 
mesika mamook itlan, alki waght me- 
sika klap kakwa ; pe klaxta kwolahn 
alki yaka klap waght hiyu. 


Klaxta midlite ikta alki waght yaka 25 


klap ; pe klaxta halo midlite ikta alki 
yaka lost kanaway.” 


Pe yaka wawa, “ kakwa okoak Sag- 26 


halie Tyee mamook, spose klaxta man 
mash seed kopa illahee. 


Pe yaka sleep, pe waght midwit 27 


polakilly pe sun, pe okoak seed 

ST, MARK 4. 28. 


chako saghalie, halo yaka kumtux 
kahta. 

Kewa okoak illahee mamook chako 
ikta kopa yaka tumtum ; elip tenass 
tipso, kimta latet, pe alta okoak latet 
pahtl kopa klosh sapolel. 

Pe alta okoak sapolel chako fire, hyak 
okoak man mamook cut kopa pka 
knife.” 

Pe yaka wawa, “ kahta okoak Sag- 
halie Tyee mamook kopa okoak illahee ? 

Kakwa ikt tenass mustard seed, spose 
klaxta mash kopa illahee, yaka elip 
tenass kopa kanaway seed. 

Pe alta yaka chako hyas, pe yaka elip 
hyas kopa kanaway tipso, hiyu yaka 
lemah : pe okoak tenass kilakila chako 
midlite kopa yaka lemah spose sleep.” 

Pe kopa hiyu kakwa yiem yaka wawa 
kopa klaska, kahta wake chako till 
klaska kwolan. 

Pe alta kanaway tillicum klataway, 
pe yaka mamook kumtux yaka dis- 
ciples kanaway okoak yiem. 


4. 41. ST, MARK 


Pe chako tenass polakilie yaka wawa 
TRE klaska, “ kloosh nesika klatawa 
inati.” 


Pe klaska lolo sah kopa ship, pe : 


waght midlite ikt-ikt tenass boat. 

Pe chako skookum, wind, pe okoak 
chuck clap kopa ship pe mamook pahtl 
yaka. 

Pe Jesus midlite kopa oputs, pe yaka 
sleep : pe klaska mamook get up yaka, 
pe klaska wawa “ Tyee halo mika tum- 
tum kopa alki nesika memaloose.” 

Pe yaka midwit, pe mamook kapit 
okoak wind, pe yaka wawa kopa okoak 
mesatchie chuck, “kloosh kapit.” Pe 
okoak wind kapit, pe delate chako 
kloosh okoak chuck. 

Pe yaka wawa kopa klaska, “ikta 
mamook mesika kwass ! ikta wake me- 
sika skookum tumtum ?” 

Pe klaska chako kwass pe konamoxt 
wawa, “kahta huloima okoak man 
kewa okoak wind pe okoak chuck hyak 
mamook ikta yaka wawa ?” 

ST. MARK 5.1. 


Chapter 5. 


Pe klaska klap kopa inati, kopa 
okoak Gadarenes klaska illahe. 

Pe alta yaka klatawa kopa illahe pe 
ikt tamanawus man klap yaka. 

Pe okoak man kwansum midlite kah 
memaloose tillicum, pe wake kahta 
klaxta mamook kow yaka, kultus spose 
chain. 

Kwansum yaka kokshut okoak chains 
pe okoak skookum chickamin spose kow 
yaka : pe wake klaxta tolo yaka. 

Pe kwansum, polakilie pe sun, yaka 
cooley kopa mountain pe kopa mema- 
loose illahe, hyas yaka wawa, pe 
mamook kokshut yaka skin kopa 
stone. 

Pe yaka nanitch Jesus kapa siah, pe 
yaka hyak cooley kopa yaka, pe pray 
kopa yaka. 

Pe yaka hyas wawa, “ikta nika ma- 
mook kopa mika, Jesus, mika tenass 
kopa okoak hyas Saghalie Tyee ? Nika 

wawa mika kopa Saghalie Tyee, kloosh 
halo mika mamook ikta kopa nika.” 

Pe Jesus wawa kopa yaka, “ kloosh 
mika chako klahoney kopa okoak man, 
mika masatchie tamanawus.” 


Pe Jesus wawa, “klaxta mika 


name?” Pe yaka wawa, “ nika name 
Legion ; kewa nesika hiyu.” 

Pe okoak tamanawus wawa kopa 
Jesus, “ kloosh halo mika mash nesika 


kopa siah.” 


27 


Midlite tenass siah hiyu kushoo, pe 11 


klaska mukamuk. 

Pe kanaway okoak tamanawus wawa 
kopa Jesus, “ kloosh mash nesika kopa 
okoak kushoo.” | 

Pe Jesus wawa klaska, “ kloosh.” 
Pe kanaway okoak mesatchie tamana- 
wus mash okoak man, pe klatawa kopa 
okoak kushoo, pe okoak kushoo delate 
kooley kopa chuck, pe klaska mimaloose 
(kakwa moxt thousand). 

Pe klaxta kloosh nanitch okoak ku- 
shoo klaska chako kwass, pe klaska 

cooley kopa town, pe mamook kumtuz 
kanaway klazta, pe klaska cooley na- 
nitch spose delate okoak wawa. 

Pe klaska klap Jesus, pe klaska 
nanitch okoak ankutte pahtl kopa me- 
satchie tamanawus, pe yaka midlite 
iktas, pe chako kloosh yaka tumtum, pe 
klaska kwass. 

Pe klazta nanitch ikta Jesus ma- 
mook, klaska mamook kumtuz okoak 
tilicum ikta klaska nanitch kopa okoak 
man, pe kopa okoak kushoo. 

Pe klaska wawa kopa Jesus spose 
yaka klatawa mash klaska illahe. 

Pe alta yaka klap kopa ship, okoak 
ankutte tamanawus hyas tikke kona- 
mozt yaka. 

Pe Jesus halo tikke, pe yaka wawa 
kopa okoak man, “ kloosh mika klatawa 
kopa mika house, pe kopa mika tillicum, 
pe mamook kumtuz klaska kahta hyas 
ikta Saghalie Tyee mamook kopa mika, 
pe kahta yaka mamook klahowya kopa 
mika.” 

Pe yaka klatawa kopa Decapolis, pe 20 
mamook yiem kahta Jesus mamook 
kopa yaka, pe konaway tillicum kwah. 

Pe alta Jesus ko kopa inati, pe hiyu 21 
tilicum chako kopa yaka, pe yaka 
midlite wake siah kopa chuck. 

Peikt tyee kopa Sunday-house chako 22 
kopa yaka, Jairus yaka name, pe yaka 
whim kopa Jesus lapee. 

Pe yaka wawa kopa Jesus, “ nika 23 
tenass klootchman wake siah mema- 
loose, kloosh mika chako mamook mid- 
lite mika leemah kopa yaka, pe alki 
yaka chako kloosh, wake alki yaka 
memaloose.” 

Pe Jesus cooley konamozt yaka : pe 24 
hiyu tillicum cooley kyimta kopa yaka, 
pe mamook kwutl yaka. 

Pe ikt klootchman midlite sick kopa 25 
totlum pe moxt cold. 

Pe yaka klap kul mamook kopa hiyu 26 
doctor, pe alta kopet yaka chickamin, 
pe halo yaka chako kloosh : yaka chako 
more sick. 

Pe yaka hear kopa Jesus, pe yaka 
chako kymta kopa yaka, pe yaka tenass 
iskim Jesus yaka coat. 

Kewa yaka wawa, “ spose nika te- 
nass iskim yaka iktas, alki nika chako 
kloosh.” 

Pe hyak yaka sick chako dry, pe yaka 
kumtux alta yaka kloosh. 

Pe Jesus waght kumtux kakwa spose 
ikta klattawa klahoney kopa yaka, pe 


yaka killapie seahose pe wawa, “ klaxta 


iskim nika iktas ?” 

Pe yaka disciples wawa kopa yaka, 
mika nanitch kahta hiyu. tillicum 
mamook kwut! mika, pe mika wawa 
klaxta kwutl nika ?” 

Pe yaka nanitch spose tah midlite 
okoak klaxta iskim yaka iktas. 

Pe okoak klootehman chako kwass, 
pe yaka whim kopa Jesus seahose pe 
mamook kumtux Jesus ikta yaka ma- 
mook. 

Pe Jesus wawa kopa yaka; “ tenas, 
mika skookum tumtum, kakwa mika 

kopet sick, kloosh mika kopet kwass 
pe mika cooley, alta mika chako 
kloosh.” 

Jesus halo alta kopet wawa, petillicum 35 
chako klahoney kopa okoak Sunday- 
house tyee yaka house, pe klaska wawa, 

“ mika tenass alta memaloose, kloosh 
mika kopet haul okoak tyee.” 

Pe alta Jesus hear ikta klaska wawa, 36 
pe yaka wawa kopa okoak Sunday- 
house tyee, “ Halo mika kwass, kloosh 
mika skookum tumtum.” 

Pe Jesus halo tikke klaxta konamoxt 37 
yaka, kopet Peter, pe James, pe John, 
James yaka ow. 

PeJesus ko kopa house okoak Sunday- 38 
house tyee, pe yaka nanitch kahta hiyu 
tillicum, pe kahta klaska hiyu cry. 

Pe alto yaka cooley inside, pe yaka 39 
wawa, “ ikta mamook mesika hiyn cry ? 
Okoak tenass klootehman halo mema- 
loose, kopet yaka sleep.” 

Pe klaska hyas heehe kopa yaka. Pe 40 
yaka mash kanaway klaska klahoney, 

kopet okoak papa pe mamma, pe okoak 
yaka konamozt, pe cooley kah midlite 
okoak tenass klootchman. 

Pe Jesus iskim okoak tenass klootch- 
man yaka leemah, pe wawa kopa yaka, 
“Talitha cumi,—tenass klootchman 
kloosh mika midwit.” 

Pe hyak okoak tenass klootechman 
midwit, pe cooley, kewa yaka totlum pe 
moxt cold. Pe klasks kwah kopa hyas 
kwah. 

Pe Jesus wawa, “ kloosh halo mesika 
mamook kumtux klazta; pe kloosh 
mesika potlatch yaka muckamuck.” 


Chapter 6. 


Pe yaka cooley klahoney kopa yawa, 
pe chako kopa yaka illahee: pe yaka 
disciples cooley kyimta yaka. 

Pe alta chako Sunday, pe yaka klata- 
way yiem kopa Sunday-house ; pe hiyu 
klaxta hear yaka, pe klaska kwah pe 
wawa, “kah yaka klap okoak ? pe 


687. ST. MARK 33 


klaxta mamook kumtux yaka okoak 
hyas kull, kahta yaka mamook hyas 
ikta kopa yaka lemah ? 

Wake yaka okoak carpenter, tenass 3 
kopa Mary, ow kopa James, pe Joses pe 
Judas pe Simon ? pe okoak klootchman 
yaka ow klaska waght konamoxt ne- 
sika.” Pe klaska chako solex kopa 
yaka. 

Pe Jesus wawa kopa klaska, “ spose 4 
laplet midlite kopa huloima illahe, pe 
tillleum kloosh nanitch yaka; pe wake 
kakwa spose yaka midlite kopa yaka 
illahe, konamoxt yaka tillicum, midlite. 
kopa yaka house.” 

Pe wake kahta yaka mamook 5 
hyas ikta yawa, kapit kopa wake 
hiyu sick tillieum, yaka mash yaka 
lemah kopa klaska, pe mamook kloosh 
klaska. 

Pe yaka kwah kopa klaska tseepee 
tumtum. Pe yaka cooley yiem kopa 
konaway kah klaska illahe. 


Pe yaka call okoak totlum pe moxt 7 

pe mash klaska mozt-mozt; pe pot- 
latch klaska skookum kopa masatchie 
tamanawus. - 

Pe yaka halo tikke spose klaska lolo 
ikta, kapit cooley stick ; halo iktas, halo 
sapolil, pe halo chickamin. 

. Kopet stick shoes kopa klaska lapee, 
pe halo moxt coat kopa ikt man. 

Pe yaka wawa kopa klaska, spose 
mesika klap kopa ikt illahee, kloosh 
mesika midlite kopa ikt house, pe halo 
mash, kopet spose cooley kopa huloima 
illahee. : 

Pe klaxta halo tikke mesika, pe halo 
iskim ikta mesika wawa ; spose mesika 
klatawa klosh mesika mash okoak illa- 
hee midlite mesika lapee, witness kopa 
klaska. Nika delate wawa kopa mesika 
alki elip wake kull kopa Sodom pe 
Gomorrah spose hyas judgement. 

Pe klaska cooley klahoney, pe yiem 
spose tillicam killapie tumtum. 

Pe klaska mash hiyu mesatchie tama- 
nawus, pe mamook lamachin kopa 

glease klaxta sick, De mamook kloosh 
klaska. 

Pe king Herod kumtux kopa yaka, pe 
yaka wawa John the Baptist midwhit 
kopa kah yaka memaloose, kakwa de- 
late skookum ikta yaka mamook. 

Huloima tillicum wawa Elias; pe 
waght huloima tillicum wawa, kakwa 
spose ankutte prophet chako killapie. 

Pe alta Herod yaka kumtux, pe yaka 
wawa, nawitka John okoak, klaxta nika 
mash latet; yaka waght midwhit kopa 
kah yaka memaloose. 

Nawitka Herod mamook kow John 
pe mash kopa skookum house, kewa 
Herodias tikke, klootchman kopa yaka 
ow, Philip ; kewa Herod married kopa 
yaka. 

Pe John wawa kopa Herod, halo ka- 
kwa kopa law spose mika iskim mika 
ow yaka klootehman. 

Kakwa Herodias solex kopa John, 
tikke mamook memaloose yaka, pe 
wake kahta ; 

Kewa Herod guass kopa John, yaka 
kumtux yaka kloosh man, pe kloosh 
nanitch yaka; pe ikta yaka wawa, 
yaka kloosh tumtum, pe mamook hiyu 
ikta. 

Pe okoak sun kah Herod born, yaka 
potlatch mukamuk kopa hyas tyees, pe 
hyas captains, pe haioima tyees kopa 
Galilee : 

Pe alta Herodias’ tenass klootchman 
cooley kah klaska midlite, pe danced, 
pe mamook kloosh tumtum kopa He- 
rod, konamoxt konaway tyee, pe king 
wawa kopa okoak tenass klootchman, 
“klosh mika wawa ikta mika tikke pe 
alki nika potlatch mika.” 

Pe yaka sware, “ ikta mika tikke alki 
nika potlatch mika, kopa sitkum nika 
illahe.” | 

Pe yaka klattawa wawa kopa yaka 
mamma, “ikta alki nika ask?” Pe 
yaka wawa, “John the Baptist’s latet.” 

Pe yaka killapie hyak kopa king pe 
wawa yaka, “nika tikke spose mika 

potlatch nika alki, John the Baptist 
yaka latet.” 

Pe okoak king klap delate sick tum- 
tum : pe wake kahta yaka kilapie ikta 
yaka wawa, kewa yaka shame kopa 
konaway okoak tyee. 

Pe hyak okoak king mash ikt man 
kopa skookum house, pe yaka mash 
yaka latet. 

Pe yaka lolo yaka latet pe potlatch 
kopa okoak tenas klootehman : pe okoak 
tenas klootchman potlatch kopa yaka 
mamma. | 

Pe yaka disciples kumtuz okoak pe 
klaska iskim yaka itlwillie pe mash kah 
memaloose tillicum. | 

Pe okoak apostles konamoxt cooley, 
kopa Jesus, pe mamook kumtux yaka 
konaway ikta klaska mamook pe waght 
ikta klaska yiem. 

Pe yaka wawa kopa klaska, kloosh 
mesika chako tenas siah kah halo tilli- 
cum, pe kopet mamook tenas laylee, 
kewa kwansum hiyu tillicum chako 

kopa klaska, pe wake kahta klap muk- - 
amuk. 

Pe klaska klatawa kopa boat, pe 
cooley kah halo tillicum. 

Pe okoak tillicum nanitch klaska 
klatawa pe hiyu klaska kumtux kah 
alki yaka cooley, pe klaska hyak cooley 
kopa lapee, pe klaska elip ko kah : 
alki yaka midlite. 

Pe Jesus, alta yaka ko kopa illa- 
hee, pe yaka nanitch hiyu tillicum, pe 
yaka sick tumtum kopa klaska, kewa 
klaska kakwa lamoto spose halo klaxta 
kloosh nanitch, pe yaka waght yiem 
kopa klaska. 

Pe alta wake siah polakalie, pe yaka 
disciples chako kopa yaka, pe wawa, 
“halo ikta midlite kopa okoak illahee, 
pe alta wake siah polakalie. 

Klosh mika mash okoak tillicums, pe 
wawa klaska spose klatawa kah house 
midlite, pe makook sapolil : kewa halo 
ikta klaska mukamuk.” | 

Yaka wawa kopa klaska, “ klosh me- 

sika potlatch klaska mukamuk.” Pe 
klaska wawa kopa yaka, “mika tikke 
spose nesika cooley makook moxt hun- 
dred penny kopa sapolil pe potlatch 
klaska mukamuk ?” 

Yaka wawa kopa klaska, konsil me- 
sika sapolil? Klatawa nanitch.? Pe 
alta klaska kumtuz klaska . wawa, 
“kwinnum, pe moxt fishes.” 

Pe yaka mamook midlite konaway 
klaska kopa pechugh tipso. 

Pe ikt-ikt midlite kwimnum totlum, 40 


pe ikt-ikt midlite ikt hundred. 

Pe alta yaka iskim okoak kwinnum 
sapolil pe okoak moxt fishes, pe yaka 
nanitch kopa saghalie, pe yaka bless 
okoak sapolil, pe mamook kokshut, pe 
potlatch kopa yaka disciples, spose lolo 
kopa klaska; pe okoak moxt fishes 
waght yaka kate pe potlatch kaja 
konaway klaska. 

Pe konaway klaska mukamuk, pe 
chako pahtil. 

basket kopa okoak kokshut sapolil pe 
fish. 

Kakwa kwinnum thousand man, 
klaxta mukamuk kopa okoak sapolil. 

Pe alta yaka wawa yaka disciples 
spose klaska cooley kopa boat, pe kla- 
tawa inati kopa Bethsaida. 

Pe alta yaka kopet mash okoak hiyu 
tillicum, pe yaka klatawa kopa moun- 
tain spose pray. 

Pe alta chako polakalie, pe okoak 
boat midlite sitkum kopa chuck, pe 
Jesus midlite kopa illahee. 

Pe yaka nanitch klaska mamook 
skookum issik ; kewa okoak wind me- 
satchie kopa klaska : pe kakwa lakit 
watch kopa polakilie yaka chako kopa 
klaska, cooley saghalie kopa chuck, pe 
kakwa spose alki klattawa inati kopa 
klaska. 

Pe alta klaska nanitch yaka cooley 
saghalie kopa chuck, klaska tumtum 
tamanawus, pe klaska hyas wawa ; 

Kewa konaway klaska nanitch yaka, 

pe klaska kwass. Pe hyak yaka wawa 
kopa klaska, “ kloosh mesika skookum 
tumtum ; nika : wake mesika kwass.” 

Pe yaka klatawa kopa klaska boat, 
pe okoak wind kopet : pe klaska delate 
kwah kopa klaska tumtum. 

Kewa klaska mash tumtum kopa 
okoak hyas mukamuk : pe klaska tum- 
tum chako kull. 

Pe alta klaska ko inati kopa Gen- 
nesaret illahe. 

Pe alta klaska klatawa kopa, illahe, 
pe hyak klaska kumtux yaka. 

Pe hyak klaska cooley kopa konaway 
okoak illahe, pe klaska lolo okoak sick 
tilicum midlite kopa bed, kah yaka 
midlite. 

Pe konaway kah AA cooley, kopa 
tenas town, kopa hyas town, pe kah 
halo town, klaska lolo okoak sick tilli- 
cum, pe mamook midlite kopa wayhut, 
spose yaka mamook klahowyum klaska ; 
pe konaway klaxta iskim yaka passisie, 


hyak klaska chako kloosh. . 

Chapter 7. 


Pe alta chako kopa yaka okoak 
Pharisees, pe ikt-ikt okoak Be 
klaska chako kopa Jerusalem. 

Pe klaska nanitch ikt-ikt yaka dis- 
ciples mukamuk sapolil pe halo klaska 
elip wash klaska lemah, peklaska wawa, 
“halo kloosh.” 

Kewa okoak Pharisees, pe konaway 
okoak Jews, spose halo klaska yuansum 
wash, wake kahta mukamuk, kakwa 
okoak ankutte tillicum wawa. 

Pe spose klaska chako killapie kopa 
makook house, wake kahta klaska muk- 
amuk, spose halo elip wash. Pe hiyu 
huloima ikta klaska kloosh nanitch, 
mamook wash kopa lapot, pe kettle, pe 
latab. 

Pe okoak Pharisees pe Scribes klaska 
ask yaka, “ikta mamook mika dis- 
c ples halo cooley kakwa okoak old tilli- 
c m wawa, kewa klaska mukamuk pe 
halo elip wash klaska lemah ?” 

Yaka killapie wawa kopa klaska, 
“ Esaias delate wawa kopa mesika 
kliminawhit, okoak tillicum kloosh 
wawa kopa nika kopa klaska laboosh, 
pe klaska tumtum siah kopa nika. 

Pe dilate kultus wawa kahta klaska 
pray kopa nika, pe klaska yiem kopa 
man yaka law. 

Kewa mesika ipsoot ikta Sa 
Tyee wawa pe mesika mamook saghalie 
ikta man wawa kopa mamook wash 
lapot, pe kettle, pe hiyu huloima ikta 
— mesika mamook.” 

Pe yaka wawa kopa klaska, “ delate 
mesika elip tikke ikta man wawa, pe me- 
sika mash siah ikta Saghalie Tyee wawa. 

Kewa Moses wawa, kloosh nanitch 
mika papa pe mika mamma : pe klaxta 
mesatchie wawa kopa yaka papa or 
yaka mamma klosh yaka memaloose. 

Pe mesika wawa spose klaxta man 
kultus wawa kopa yaka papa or yaka 
mamma. 

waght mamook ikta kopa yaka papa or 
yaka mamma. 

Mesika mamook wake skookum 
okoak saghalie tyee wawa kopa okoak 
old tillicum wawa : pe hiyu kakwa ikta 
mesika mamook.” 

Pe alta yaka call konaway okoak 
tillicum kopa yaka, pe yaka wawa kopa 
klaska, “ open mesika kwalan, pe klosh 
mesika kumtuz, konaway mesika. 

Okoak ikta klahoney spose ko kopa 
man wake kahta mamook mesatchie 
yaka; pe okoak ikta chako klahoney 
kopa yaka, okoak mamook mesatchie 
yaka. 

Spose klazta man tikke kumtux kopa 
yaka kwalan, klosh yaka kumtux.” 
“Pe alta klaska ko kopa house, pe 
yaka disciples ask yaka kopa okoak 
kull wawa. 

Pe yaka wawa kopa klaska, “ ikta 
mamook mesika halo kumtux ? Me- 
sika halo nanitch ikta ko kopa man 
wake kahta mamook mesatchie yaka ; 

Kewa yaka halo ko kopa tumtum, pe 
yaka ko kopa kwatin ; pe waght yaka 
mash klahoney kopa oputs ?” 

Pe yaka wawa, “ okoak ikta chako 20 


klahoney kopa man, okoak mamook 
mesatchie yaka. 

Kewa kopa yaka tumtum chako 
klahoney konaway mesatchie tumtum, 
mesatchie mamook, memaloose, 

Kapswalla, tseepie, moxt tumtum, 
mesatchie eye, mesatchie laboosh, 
youtl, pelton. 

Konaway okoak mesatchie ikta chako 
klahoney kopa man, pe mamook me- 
satchie yaka.” 

Pe alta yaka midwhit pe cooley kopa 
wake siah Tyre pe Sidon, pe yaka ko 
kopa ikt house, pe yaka wake tikke 
spose klaxta kumtux ; pe wake kahta 
yaka ipsoot. | 

Kewa ikt klootehman, yaka tenas 
midhte masatchie tamanawus pe yaka 
kwalan kopa yaka, pe yaka chako 
whim kopa yaka lapee. 

26 Pe okoak klootchman yaka Greek 
kopa Syrophenicia, pe yaka tikke spose 
Jesus mash okoak masatchie tama- 
nawus klahoney kopa yaka tenas. 

27 Pe Jesus wawa kopa yaka, “ kloshe 
okoak tenases elip mukamuk : kewa 
wake klosh spose iskim okoak tenases 
klaska sapolil pe potlatch kopa kamux.” 

28 Pe yaka kilapie wawa kopa yaka, 
“nawitka tyee, pe okoak kamux (keek- 
willia kopa latab) klaska mukamuk 
kopa okoak tenases kokshut sapolil.” 

29 Pe Jesus wawa kopa yaka, “ kewa 
mika wawa kakwa, klosh mika klatawa ; 
alta okoak masatchie tamanawus kla- 
tawa klahoney kopa mika tenas.” 

30 Pe alta yaka ko kopa yaka house pe 

yaka nanitch, nawitka, okoak mesat- 

chie temanawus klatawa klahoney kopa 
yaka tenas, pe yaka tenas midlite kopa 
bed. 

Waght yaka mash Tyre pe Sidon, pe 
yaka ko kopa Galilee Lake, sitkum 
kopa Decapolis. 

Pe klaska lolo kopa yaka, ikt man,.32 


memaloose yaka kwolahn, pe waght 
yaka lalong halo delate; pe klaska 
tikke spose Jesus mamook klahowyum 
yaka. 

Pe Jesus lolo ka halo tillicum, pe mash 
yaka lemah kopa yaka kwolahn, pe 
yaka mamook toh, pe mash kopa yaka 

lalong. 
` Pe yaka nanitch kopa saghalie pe 
wawa, “ Eph-pha-tha, klosh halaktl.” 

Pe hyak yaka kwolahn halaktl, pe 
yaka lalong chako stoh, pe yaka wawa 
chako delate. 

Pe Jesus wake tikke spose klaxta 
kumtux, pe klaska mamook kumtux 
kanaway klaxta. 

Pe klaska delate kwah, pe klaska 
wawa, “ nawitka, delete klosh konaway 
ikta yaka mamook, okoak memaloose 
kwolahn alta kumtux : pe okoak mem- 
loose lalong alta wawa.” 

Chapter 8. 


Delate hiyu tillicum cooley kah Jesus 
midlite, pe yaka wawa kopa yaka 
disciples. 

“Nika sick tumtum na okoak til- 
licum, kewa klaska konamoxt nika alta 
klone sun, pe halo klaska mukamuk. 

Pe spose nika halo potlatch klaska 
mukamuk alki klaska klap sick kopa 
wayhut: kewa ikt-ikt chako kopa siah.” 

Pe yaka disciples killapie wawa, “kah 
alki nesika kla mukamuk spose mamook 
pahtl konaway okoak tillicum ?” 

Pe Jesus wawa klaska, “ konsik se- 
polil mudyte kopa mesika ?” Pe klaska 
wawa, “ sinamoxt.” 

Pe yaka wawa spose okoak Aa 
midlite kopa illahe: pe yaka iskim 
okoak sinamoxt Seal pe wawa mah- 
sie, pe kokshut, pe potlatch kopa yaka 
disciples spose lolo kopa tillicum: pe 
klaska mamook kakwa. 

Pe klaska midlite wake hiyu tenas 

fishes, pe yaka waght bless okoak, pe 
wawa spose potlatch kopa klaska. 

Pe konaway klaska mukamuk, pe 8 
chako pahtl, pe alta kopet klaska 
mukamuk, pe klaska iskim sinamoxt 
basket pahtl kopa kokshut muka- 
muk. 

Pe kakwa lakit thousand tillicum 9 
iskim mukamuk : pe alta yaka wawa 
spose klaska klatawa. 

Pe hyak yaka klatawa kopa boat 10 
konamoxt yaka disciples, pe klaska ko 
kopa Dalmanutha. 

Pe okoak Pharisees chako, pe klaska 
hiyu wawa kopa yaka, tikke kumtux 
klaxta potlatch yaka skookum. 

Pe yaka sick tumtum, pe wawa, 12 
“ikta mamook mesika tikke kumtux 
klaxta potlatch nika skookum ? Nika 
delate wawa kopa mesika, wake alki 
mesika klap kumtux.” 

Pe yaka mash klaska, pe cooley kopa 13 
boat, pe klatawa inati. 

Pe okoak disciples klaska mash tum- 14 

tum spose iskim sapolil: pe kopet ik 
sapolil midlite kopa boat. 

Pe Jesus wawa kopa klaska, “ klose 
nanitch okoak lamachin sapolil kopa 
Pharisees, pe kopa Herod.” 

Pe klaska mamook tumtum kona- 
moxt ikta yaka wawa kopa okoak 
lamichin sapolil. 

Pe Jesus wawa kopa klaska, “ ikta 
mamook mesika hiyu tumtum kewa 
mesika halo sapolil? Nawitka mesika 
halo kumtux ? Nawitka chako kull 
mesika tumtum ! 

Nawitka mesika halo nanitch kopa 
mesika eye? Pe, nawitka mesika halo 
hear kopa mesika kwalahn ? Pe na- 
witka mesika mash tumtum. 

Kahta nika kokshut okoak kwinim 
sapolil kopa okoak kwinim thousand, 
konsik basket kopa okoak kokshut 
sapolil mesika iskim ?” Klaska wawa 
kopa yaka, “ totlum pe moxt.” 

“Pe okoak sinamoxt sapolil kopa 
lakit thousand, konsik basket kopa 

kokshut sapolil mesika iskim?” Pe 
klaska wawa, “ Sinamoxt.” 


51 


Pe yaka wawa kopa klaska, “ ikta 21 


mamook mesika halo kumtux ?” 

Pe yaka ko kopa Bethsaida; pe 
klaska lolo kopa Jesus ikt man, halo 
seahost, spose mamook klahowyum 
yaka. 

Pe Jesus iskim yaka lemah pe lolo 
klahoney okoak town; pe alta yaka 
mamook toh kopa yaka eyes, pe ma- 
mook midlite lemah kopa yaka, pe wawa 
yaka spose halo ikta yaka nanitch ? 

Pe yaka nanitch saghalie pe wawa, 
“nika nanitch hiyu man kakwa hiyu 
stick, cooley.” 

23 


Waght Jesus mamook midlite lemah 25 


kopa yaka eyes, pe wawa yaka spose 
nanitch saghalie, ye paka chako klosh, 
pe delate nanitch konaway man. 

Pe Jesus wawa spose wake yaka 
klatawa kopa town, pe wawa klaxta 
kopa town, klosh yaka delate klatawa 
kopa yaka house. 

27 Pe Jesus, konamozt yaka disciples 
klatawa kopa Ceserea Philippi ; pe alta 
klaska cooley kopa wayhut pe yaka 
wawa kopa klaska, “ ikta okoak tillicum 
wawa spose klaxta nika ?” 

28 Pe klaska killapie wawa, “ John the 
Baptist, pe ikt-ikt wawa Elias; pe 
huloima klaska wawa ikt okoak proph- 
ets.” 

29 Jesus wawa kopa klaska. “ Pe ikta 
mesika wawa spose klaxta nika?” Pe 
Peter kilapře wawa. “Mika okoak 
Christ.” 

30 Pe yaka wawa klaska spose halo 
klaska mamook kumtux klaxta. 

31 Pe yaka yiem kopa klaska, kahta 
alki yaka klap hyas kull, pe kahta okoak 
tyees alki mash yaka, konamoxt okoak 
laplet, pe okoak Scribes, pe klap me- 
maloost : pe kopet klone sun pe waght 
yaka midwhit. 

32 Pe halo yaka ipsoot ikta yaka wawa. 
Pe Peter solex wawa kopa yaka. 

33 Jesus kilapie nanitch yaka disciples, 


8. 38. ST, MARK 


pe yaka solex kopa Peter, pe wawa 
kopa yaka, “ kloosh mika klata kyimta 
nika, lejob: kewa mika wake kumtux 
ikta Saghalie Tyee mamook, kopet mika 
kumtux ikta man mamook.” 

Pe alta yaka wawa kopa okoak tilli- 
cum konamoxt yaka disciples, “ spose 
klaxta tikke konamoxt nika klosh yaka 
iskim yaka cross pe cooley kyimta nika. 

Kewa klaxta tikke wake memaloose 
alki yaka.memaloose : pe klaxta klap 
memaloose kopa nika, konamoxt nika 
kloosh yiem, alki yaka halo memaloose. 

Kewa ikta alki mika tolo spose mika 
klap konaway okoak illahe pe stoh kopa 
mika tumtum. 
` Peikta alki mika huy-huy kopa mika 
tumtum. 

Kewa klazta shame kopa nika pe nika 
wawa, kanamozt okoak mesatchie tilli- 
cum ; alki nika shame kopa yaka spose 
nika chako konamozt nika papa, yaka 
glory, pe okoak holy angels.” 

Chapter 9. 


Pe Jesus wawa kopa klaska. “ De- 
late nika wawa kopa mesika, midlite ikt- 
ikt tillicum yakwa, wake kahta alki 
klap memaloose, kopet spose alki elip 
nanitch okoak Saghalie Tyee kingdom 
chako, konamozt yaka skookum.” 

Pe kopet taghum sun Jesus klatawa 
kopa saghalie mountain, konamozt 
Peter pe James, pe John; pe klaska 
nanitch yaka chako huloima. 

Pe yaka iktas chako takwop kakwa 
snow , wake kahta klazta wash iktas 
TP kakwa. 

Pe alta chako kopa klaska Pte 
Elias konamoxt Moses: pe klaska kona- 
moxt wawa kopa Jesus. 

Pe Peter kilapie wawa kopa Jesus, 
“'Tyee, delate kloosh nesika midlite 
yakwa; pe kloosh nesika mamook klone 
house: ikt kopa mika, pe ikt kopa 
Moses, pe ikt kopa Elias.” 


9.12. ST. MARK 


Kewa halo yaka kumtux ikta yaka 
wawa ; kewa klaska delate kwass. 

Pe chako snass smoke pe ipsoot 
klaska ; pe wawa chako klahoney kopa 
okoak snass smoke; “ okoak nika hyas 
tikke tenas; kwalahn kopa yaka.” 

Pe hyak klaska nanitch, pe halo 

klaska nanitch klaxta man, kopet Jesus 


konamoxt klaska. 

Pe alta klaska cooley keekwillie kopa 
mountain, pe yaka skookum wawa 
klaska spose wake mamook kumtux 
klaxta ikta klaska nanitch, kopet spose 
alta yaka kilapie kopa memaloose. 

Pe klaska kloosh nanitch ikta yaka 
wawa, pe klaska hiyu mamook tumtum 
ikta okoak kilapie kopa memaloose. 


Pe klaska wawa kopa yaka, “ ikta- 


mamook okoak Scribes wawa alki Elias 
elip chako ?” 

Pe yaka kilapie wawa kopa klaska, 
nawitka Elias elip chako, pe mamook 
delate konaway ikta ; pe kahta okoak 
midlite tzum kopa Saghalie Tyee tenas, 

kopa alki yaka klap kull, pe tillicum 
mamook kultus yaka. 

Pe nika wawa kopa mesika Elias alta 
chako, pe klaska mamook ikta klaska 
tumtum kopi akes kakwa midlite tzum 
kopa yaka.” 

Pe alta yaka ko kah midlite yaka 
disciples, pe yaka nanitch hiyu tillicum 
konamoxt klaska, pe okoak Scribes hiyu 
wawa kopa klaska. 

Pe konaway okoak tillicum chako 
kwah, alta klaska nanitch Jesus: pe 
klaska hyak cooley kopa yaka, pe wawa 
klahowya kopa yaka. 

Pe Jesus wawa kopa okoak Scribes, 
“ikta mamook mesika hiyu wawa kopa 
klaska ?” 

Pe ikt okoak tillicum kilapie wawa 
kopa yaka, “ tyee, nika lolo nika tenas 
kopa mika, midlite halo wawa temana- 
wus kopa yaka ; | 

Pe okoak tamanawus kwansum kok- 
shut yaka, pe yaka chako halo glease ; 
pe nika wawa kopa mika disciples spose 


9. 24.. ST, MARK 


klaska mash klahoney okoak tamana- 
wus, pe klaska halo tolo.” 

Jesus kilapie wawa kopa yaka, “0 
tzeepie tillicum, kahta laylie alki nika 
konamoxt mesika ? Kahta laylie alki 
nika winapie kopa mesika ? lolo yaka 
kopa nika.” 

Pe klaska lolo kopa yaka; pe hyak 
okoak tamanawus kokshut yaka, pe 
mamook whim yaka kopa illahe. 

Pe Jesus wawa kopa yaka papa, 
“kahta laylie yaka klap okoak? Pe 
yaka wawa, “ kopa chee tenass. 

Pe ikt-ikt okoak tamanawus mash 
yaka kopa fire, pe kopa chuck, spose 
mamook memaloose yaka; pe spose 
mika skookum mamook ikta kopa 
yaka, kloosh mamook klahowyum kopa 
nesika.” | 

Jesus wawa kopa yaka, “ spose 
klaxta skookum tumtum yaka toio 
konaway ikta.” 

Pe hyak okoak papa wawa, pe chako 
chuck kopa yaka seahost, “ tyee, nika 

`~ skookum tumtum klosh mamook kla- 
howyum nika.” 

25 Pe Jesus nanitch okoak tillicum hyak 
chako kah yaka midlite, pe yaka wawa 
kopa okoak mesatchie tamanawus, 
“klosh mika chako klahoney kopa 
yaka, pe wake mika waght klataway 
kopa yaka.” 

26 Pe okoak tamanawus waght mamook 
kokshut yaka, pe chako klahoney kopa 
yaka, pe yaka delate kakwa mema- 
loose, pe hiyu klaska wawa, yaka 
delate memaloose. 

27 Pe Jesus iskim yaka lemah pe. 
mamook saghalie yaka; pe yaka 
midwit. 

28 Alta yaka ko kopa house, pe yaka 
disciples ipsoot wawa kopa yaka. 

“ Ikta mamook nesika halo tolo mash 
yaka klahoney ?” 

29 Pe yaka wawa kopa klaska, “ wake 
kahta okoak cooley klahoney, kopet 
spose skookum pray.” 

30 Pe alta klaska klatawa pe klaska 


< 


9. 37. ST. MARK 


cooley kopa Galilee, pe yaka wake tikke 
spose klaxta kumtux. 

Kewa yaka yiem kopa yaka disciples, 
pe wawa kopa klaska, “ Saghalie Tyee 
tenas-alki klap kul kopa mesatchie tilli- 
cum, pe alki klaska mamook mema- 
loose yaka, pe spose kopet klone sun 
waght yaka midwhit.” 

Pe klaska halo kumtux okoak kul 
wawa : pe klaska kwass wawa yaka. 

Pe yaka ko kopa Capernaum: pe 
midlite kopa house, yaka wawa kopa 
klaska, “ikta okoak mesika konamoxt 
skookum wawa kopa wayhut ?” 

Pe klaska halo ikta wawa; kewa, 
kopa wayhut, klaska konamoxt skoo- 
kum wawa klaxta alki elip saghalie. 

Pe yaka wawa kopa klaska, “ spose 
klaxta tikke elip, alki yaka kimta kopa 
konaway, pe alki yaka mamook kopa 
konaway.” 

Pe yaka iskim ikt tenas kopa mela 
lemah, pe yaka wawa kopa klaska. 

“ Klaxta iskim ikt tenas kopa nika 

name, kakwa spose yaka iskim nika; 
pe klaxta iskim nika kakwa spose yaka 
iskim nika papa.” | 

Pe John kilapie wawa kopa yaka, 
“tyee, nesika nanitch ikt man mash 
klahoney tamanawus kopa mika name, 
pe halo yaka konamoxt nesika; pe 
nesika mamook kopet yaka, kewa yaka 
halo konamoxt nesika.” . 

Pe Jesus wawa, “wake mesika ma- 
mook kopet yaka : kewa, wake kahta 
klaxta man mamook hyas ikta kopa 
nika name, pe waght kultus wawa kopa 
nika. 

Kewa klaxta tikke nesika, wake 
kahta klaska halo tikke nesika. 

Kewa klaxta potlatch mesika ikt lepot 
cold chuck kopa nika name, kewa mesika 
tikke Christ, wake kahta yaka halo 
klap pay. 

Pe klaxta mamook mesatchie kopa 
ikt tenas, klaxta tikke nika, elip klosh 
spose stone kow kopa yaka lakoo, pe 
mash kopa hyas salt chuck. 

Pe spose mika lemah mesatchie 43 
tl kope, elip klosh spose ikt mika lemah 
pe klap kopa saghale: kopa moxt 
mika lemah pe klap kopa keekwillie, 
kah okoak fire wake konsik kopet. 

Kah klaska itlwillie halo memaloose, 44 
pe okoak fire wake konsik kopet. 

Pe spose mika lapee mesatchie, 45 
tl'kope: elp kloosh spose ikt mika 
lapee pe klap kopa saghalies kopa 
moxt lapee pe klap kopa keekwillie, 
kah okoak fire wake konsik kopet; 

Kah klaska itlwillie halo memaloose, 46 
pe okoak fire wake konsik kopet. 

Pe spose mika eye mesatchie, mash; 47 
elip klosh spose ikt mika eye pe klap 
kopa saghalie ; kopa moxt mika eye pe 
klap kopa keekwillie fire. 

Kah klaska itlwillie halo memaloose, 48 
pe okoak fire wake konsik kopet. 

Kewa alki konaway klaxta lamachin 49 
kopa fire, pe konaway sacrifice lama- 
chin kopa salt. 

Spose salt chako kultus wake kahta 50 

waght mamook skookum. Klosh mid- 
lite salt kopa mesika, pe midlite klosh 
tumtum kopa konaway mesika.” 


Chapter 10. 


Pe yaka cooley kopa Judea, inati kopa 
Jordan, pe okoak tillicum waght cooley 
ka yaka midlite, pe yaka waght yiem 
kopa klaska, 

Pe okoak Pharisees chako kopa yaka 
tikke kumtux kahta okoak law spose 
ikt man mash yaka klootechman ? 

Pe yaka kilapie wawa kopa klaska, 
ikta Moses wawa kopa mesika ?” 

Pe klaska wawa, “ Moses yaka pot- 
latch law spose mamook tzum paper, pe 
mash okoak klootchman.” 

Pe Jesus kilapie wawa kopa klaska, 
“nawitka, kopa mesika kul tumtum 
kakwa yaka mamook tzum okoak 
law. 

Pe kopa ankutte Saghalie Tyee ma- 
mook man pe klootehman. 

10. 14. ST. MARK 


Kewa spose ikt man iskim klootch- 
man pe yaka kopet konamoxt yaka 
papa pe yaka mamma. 

Pe klaska chako 1kt itlwilie: halo 
klaska waght moxt, alta klaska ikt. 

Spose Saghalie Tyee mamook kona- 
way klaska kloosh, halo klaxta mamook 
sitkim.” 

Alta midlite kopa house, pe yaka 
disciples tikke kumtux kopa okoak. 


Pe yaka wawa kopa klaska, “ klaxta 


mash yaka klootchman pe iskim hulo- 
ima, yaka kapswalla okoak klootch- 
man. | | 

Pe klaxta klootehman mash yaka 


man pe iskim holoima, yaka kapswal!la 


okoak man.” | 

Pe klaska lolo tenasses kopa yaka 
spose yaka iskim kopa yaka lemah, pe 
okoak disciples solex kopa klaska. 

Pe Jesus nanitch, pe yaka chako 
solex kopa yaka disciples, pe wawa 
kopa klaska, “klosh okoak tenasses 
chako kopa nika, pe halo mesika mash, 

kewa klaska delate kakwa okoak sag- 
hale tillicum. 

Nika delate wawa kopa mesika, spose 
klazta halo iskim Saghalie Tyee kakwa 
okoak tenas, wake kahta yaka klap 
kopa saghalie.” 

Pe yaka iskim okoak tenasses kopa 
yaka lemah, pe potlatch klaska klosh 
wawa. 

Pe alta yaka cooley kopa wayhut, pe 
ikt man chako pray kopa yaka pe wawa, 
“ Klosh Tyee, ikta alki nika mamook pe 
alki nika tolo eternal life?” 

Pe Jesus wawa kopa yaka, “ikta 
mamook mika wawa nika kloosh ? 
Halo klaxta kloosh, kopet ikt, yaka 
okoak, Saghalie Tyee. 

Mika kumtux okoak totlum wawa, 
wake mika kapswalla klootchman, wake 
mika mamook memaloose tillicum, 
wake mika kapswalla iktas, wake mika 
klaminiwhit, wake mika tzeepie ma- 
mook, klosh nanitch mika papa pe mika 
mamma,” 


10. 25. | ST. MARK 


Pe yaka kilapie wawa, “tyee, kona- 
way okoak nika klosh nanitch kwansum 
kopa nika tenas man.” 

Pe Jesus nanitch yaka, ye hyas tikke 
yaka, pe wawa kopa yaka, “ ikt ikta 
mika halo klap : klatawa sell konaway 
mika iktas, pe potlatch kopa klahowya 
tillicum, pe alki mika tolo klosh iktas 
kopa saghalie, pe chako iskim okoak 
cross pe cooley kyimta nika.” 

Pe yaka sick tumtum kopa ikta Jesus 
wawa, pe yaka klatawa cooley kona- 
moxt sick tumtum ; kewa yaka delate 
hiyu iktas. 

Pe Jesus nanitch MNES tillicum, 
pe yaka wawa kopa yaka disciples 
kahta hyas kul spose ko kopa saghalie 
illahe, klaxta midlite hiyu iktas. 

Pe yaka disciples kwah kopa ikta 
yaka wawa. Pe Jesus kilapie wawa 
kopa klaska, “ Tenasses, hyas kul spose 
ko kopa saghalie illahe, klaxta midlite 
tumtum kopa klaska iktas. 


Elip wake kul spose camel cooley 
Cc 

kopa needle yaka eye, pe kopa rich 
man ko kopa saghalie illahe.” 

26 Pe klaska delate kwah pe klaska 
konamoxt wawa, “klaxta alki saved ?” 

27 Pe Jesus nanitch kopa klaska pe 
wawa kopa tillicam, kopa man wake 
kahta, pe huloima kopa Saghalie Tyee; 
kewa wake kul konaway ikta kopa 
Saghalie Tyee.” 

28 Pe Peter wawa kopa yaka ; “ nanitch, 
nesika mash konaway ikta, pe cooley 
kyimta kopa mika.” 

29 Pe Jesus wawa, “ nika delate wawa 
kopa mesika, klaxta mash yaka house, 
yaka ow, yaka papa, yaka mamma, 
yaka klootchman, yaka tenasses, or 
yaka illahe, spose yaka elip tikke nika, 
pe okoak klosh yiem ; 

30 Alki yaka tolo elip hiyu kopa okoak 
illahe, house, pe ow, pe mamma, pe 
tenasses, pe illahe, konamoxt kul ma- 
mook: pe eternal life kopa saghalie 
illahe. | 

31 Pe hiyu klaxta alta elip alkie klaska 


10. 37. ST. MARK 


kyimta, pe klaxta kyimta alkie klaska 
elip.” 

Pe klaska cooley kopa Jerusalem, pe 
Jesus elip cooley. Pe klaska kwah, pe 
waght klaska kwass. Pe Jesus yiem 
kopa okoak totlum pe moxt, kahta 
alkie yaka klap. 

Pe yaka wawa, “nanitch nesika 
cooley kopa Jerusalem, pe alkie okoak 
tyee laplet, pe okoak Scribes, mash nika 
kopa okoak Gentiles, spose mamook 
memaloose nika. 


Pe alkie klaska hee-hee kopa nika, pe 


kokshut nika, pe mamook memaloose 
nika ; pe klone sun alkie nika waght 
midwhit.” 


Pe James, pe John, Zebedee ten- 3: 


asses, klaska wawa kopa yaka, “ Tyee, 
nesika tikke spose mika mamook kopa 
nesika ikta nesika tikke.” 

Pe yaka wawa kopa klaska, “ ikta 
mesika tikke spose nika mamook kopa 
mesika ?” | 

Klaska wawa kopa yaka, “ nesika 

tikke midlite kopa mika right hand, pe 
mika left hand spose mika klap kopa 
Saghalie.” 

Pe Jesus wawa “kopa klaska, “ mesika 
halo kumtux ikta okoak mesika tikke.” 
“Nawitka mesika skookum spose mu- 
kamuk kopa nika lapot ? pe klap bap- 
tize kopa kahta nika baptized ?” 

Pe klaska wawa, “ nawitka.” Pe 
Jesus wawa kopa klaska, “ alkie mesika 
mukamuk kopa nika lapot; pe alkie 
mesika klap baptize kopa kahta nika 
baptized ; 

Pe spose midlite kopa nika right han 
pe nika left hand, wake nikas spose 
potlatch mesika : pe klaxta tolo kioosh, 
alkie klaska klap okoak.” 

Pe okoak totlum kumtux okoak, pe 
klaska solax kopa James pe John. 

Pe Jesus wawa kopa klaska, “ mesika 
nanitch spose klaxta tyee kopa Gentiles, 
kahta yaka delate saghalie kopa yaka 
tillicum : 

Pe wake alkie kakwa kopa mesika ; 

spose klaxta tikke saghalie kopa mesika, 
klosh yaka elip keekwillie kopa kona- 
way. 

Pe klaxta tikke elip saghalie, kloosh 44 
yaka kakwa elite kopa konaway. 

Kewa nika chako kopa okoak illahee 45 
spose nika mamook, wake spose nika 
tyee: pe potlatch nika itlwillie IPO 
makook hiyu tillicum.” 

Pe klaska ko kopa Jericho; pe alta 46 
yaka cooley klahoney kopa Jericho, 
konamoxt yaka disciples, pe hiyu tilli- 
cum; pe ikt blind man, klahowyum, 
midlite kopa wayhut, Bartimaeus yaka 
name, Timaeus yaka papa name. 

Pe alta yaka kumtux Jesus cooley, 47 
pe yaka hyas wawa: “ Jesus, mika 
tenas kopa David, mamook klahowyum 
nika.” 

Pe hiyu klaxta tikke mamook kopet 48 
yaka wawa, pe wake kahta ; yaka elip 
hyas wawa, “mika tenas kopa David, 
mamook klahowyum nika.” 

Pe Jesus kopet cooley, pe wawa spose 49 

klaska lolo yaka, pe klaska wawa kopa 
okoak blind man, “ kloosh mika skoo- 
kum tumtum midwhit, yaka tikke 
mika.” | 

Pe yaka mash yaka pasissie, pe 
cooley kopa Jesus. 

Pe Jesus wawa kopa yaka, “ikta 
miks tikke spose nika mamook kopa 
mika?” Okoak blind man wawa kopa 
yaka, “ Tyee, nika hyas tikke klap 
nanitch.” 

Pe Jesus wawa kopa yaka, “ kloosh 
mika klatawa : kewa mika skookum 
tumtum kakwa mika klap kloosh.” 


. Pe hyak chako halaktl yaka seahost, 

pe yaka cooley kyimta Jesus kopa 
wayhut. 


Chapter 11. 


Pe alta klaska ko wake siah kopa 
Jerusalem, kopa Bethphage, pe Beth- 
any, kopa Mount of Olives, pe yaka 
mash mozt yaka disciples. 

Pe wawa kopa klaska, “ kloosh me- 


11.8. ST. MARK 


sika cooley kopa okoak tenas town, pe 
spose mesika ko, alkie mesika nanitch 
cuitan tenas, kloosh mesika stoh, he 
lolo yaka. 

Pe spose klaxta man wawa, ikta 
' mesika mamook ? alkie mesika wawa, 
okoak Tyee tikke yaka; pe alki yaka 
hyak potlatch mesika. 

Pe nawitka klaska ko kah midlite 
moxt wayhut, pe klaska klap okoak 
cuitan tenas, klahoney kopa laport, pe 
klaska stoh yaka. 

Pe tillicam midwhit yawa, pe ikt-ikt 
klaska wawa, “ikta mamook mesika 
stoh okoak cuitan tenas ?” 

Pe okoak disciples mamook kumtux 
klaska ikta Jesus wawa, pe hyak klaska 
potlatch okoak cuitan tenas. 

Pe klaska lolo okoak cuitan tenas 
kopa Jesus, pe klaska mash klaska 
pasissie kopa yaka, pe Jesus midlite 
kopa yaka. 

Pe hiyu klaxta mash klaska pasissie 
kopa wayhut, pe ikt-ikt mamook kok- 

shut lemah kopa stick, pe mash kopa 
wayhut. 

Pe klaxta cooley elip, pe klaxta 
cooley kyimta, klaska hyas wawa, 


“Hosanna, Delate kloosh okoak klaxta 

Delate kloosh okoak kingdom kopa 
nesika papa David, klaxta chako kopa 
Saghalie Tyee name, Hosanna kopa 
elip Saghalie.” 

Pe Jesus ko kopa Jerusalem, pe yaka 
klatawa kopa Sunday house, pe yaka 
nanitch konaway ikta midlite ; pe alta 
chako polakilie pe yaka klatawa kopa 
Bethany konamoxt oxoak totlum pe 
moxt. 

Pe chako sun klaska mash kopa 
Bethany, pe yaka olo ; 

Pe yaka nanitch fig stick siah, mid- 
lite tipso, pe yaka chako nanitch spose 
olalie midlite ; pe alta yaka ko pe kopit 
tipso yaka nanitch. | 

Pe Jesus wawa kopa okoak stick, 
“ Halo klaxta waght mukamuk kopa 


11. 20. ST. MARK 


mika olalie.” Pe yaka disciples kum- 
tux ikta yaka wawa. 

Pe klaska ko kopa Jerusalem: pe 
Jesus klattaway kopa Sunday house, 
pe yaka mash klahoney klaxta makook , 
pe klaxta huyhuy chickaman yaka 
mamook kilapie klaska latab : pe okoak 
lashase klaxta makook kilakila ; | 

Pe wake yaka tikke spose klaxta 
man lolo ikta kopa Sunday house. 

Pe yaka yiem kopa klaska ikta Sag- 
halie Tyee wawa, “ kanaway kah illahe 
kumtux nika house spose kah tillicum 
pray, pe mesika mamook pahtl kopa 
kapswalla tillicum.” 

Pe okoak Scribes pe okoak tyee lap- 
lete kumtux ikta yaka mamook, pe 
klaska mamook tumtum spose mema- 
loost yaka, pe klaska kwass kopa tilli- 
cum, kewa konaway klaxta kwa kopa 
ikta yaka wawa. 

kopa wayhut, pe klaska nanitch okoak 
fig stick delate alta memaloose. 

Pe Peter wawa, “ nah Tyee ! nanitch 
okoak fig stick alta chako dry !” 

Pe Jesus kilapie wawa, “ kloosh mid- 
lite tumtum kopa Saghalie Tyee. 

Kewa nika delate wawa kopa mesika, 
spose klaxta wawa kopa okoak moun- 
tain, kloosh mika klatawa kopa salt 
chuck, pe yaka delate skookum tum- 
tum ikta yaka wawa ; alki yaka kakwa. 

Kewa nika wawa kopa mesika, spose 
mesika pray, kloosh mesika skookum 
tumtum pe alkie mesika klap ikta 
mesika tikke. 

Pe spose mesika prav, pe midlite 
klaxta mesatchie kopa mesika, mamook 
klahowya yaka, pe Saghalie Tyee alkie 
mamook klahowya mesika. 

Pe spose halo mesika mamook kla- 
howyum kopa tillicum, wake kahta 
Saghalie Tyee mamook klahowyum 
mesika.” 


Pe klaska waght ko kopa Jerusalem : 

pe yaka cooley kopa Sunday house, pe 
okoak tyee laplete pe okoak Scribes, pe 
okoak Elders chako kopa yaka, 

Pe klaska wawa kopa yaka, “ kah 
mika klap skookum spose mamook ikta 
mika mamook, pe klaxta potlatch mika 
okoak skookum ?” 

Pe Jesus kilapie wawa kopa klaska, 
“nika waght ask mesika ikt wawa, pe 
spose mesika delate wawa, alkie nika 
mamook kumtux mesika klaxta pot- 
latch nika skookum spose mamook ikta 
nika mamook.” 

“Klaxta potlatch skookum kopa 
John spose baptise, Saghalie Tyee or 
tillicum ! Kloosh mesika wawa.” 

Pe klaska mamook tumtum kona- 
moxt, spose nesika wawa Saghalie Tyee, 
alkie yaka wawa Ikta mamook mesika 
halo iskim ? 

Pe spose nesika wawa kopa tillicum : 
klaska kwass ; kewa konaway tillicum 
tumtum John delate klap skookum 
kopa Saghalie Tyee. 

Pe klaska kilapie wawa kopa Jesus, 
“halo nesika kumtux.” Pe Jesus waght 
kilapie wawa kopa klaska, “ wake kahta 
nika waght mamook kumtux mesika 
kah nika klap skookum spose mamook 
ikta nika mamook.” 


Chapter 12. 


Alta yaka yiem kopa parables. Ikt 
man mamook midlite olallie stick kopa 
yaka illahe, pe mamook kalahan, pe 
mamook klawhap spose kah kokshut 
olalie, pe mamook saghalie house, 
pe yaka lend kopa klaxta kloosh 
nanitch, pe yaka klatawa kopa siah 
illahe. 

Pe alta okoak olalie chako fire, pe 
yaka mash ikt man spose iskim olalie 
kopa yaka illahe. 

Pe okoak klaxta kloosh nanitch illahe 
klaska mamook kokshut yaka, pe halo 
potlatch yaka olalie. 

Pe waght okoak Tyee mash ikt man, 


12. 10. ST. MARK 


pe klaska kokshut yaka latet kopa 
stone, pe mash yaka klahoney. 

Pe waght yaka mash ikt man, pe 
klaska memaloost yaka ; pe waght yaka 
mash hiyu, pe ikt ikt klaska kokshut, 
pe ikt-ikt klaska memaloost. 

Pe okoak tyee klap tumtum, pe yaka 
mash yaka tenas, pe yaka wawa, “ Alkie 
klaska kloosh nanitch nika tenas.” 

Pe alta klaska nanitch yaka, pe 
klaska konamoxt wawa, “ kloosh nesika 
memaloost yaka pe alkie nesika okoak 
illahe.” 

Pe klaska iskim yaka pe memaloost 
yaka, pe mash yaka klahoney kopa 
okoak illahe. 

Ikta alkie okoak tyee mamook ? 
Alkie yaka chako, pe mamook mema- 
loose klaska, pe mamook midlite hulo- 
ima kopa yaka illahe. | 

Halo mesika read ikta Saghalie Tyee 
wawa, “ okoak builders mash ikt stone, 
pe okoak stone alta chako elip kloosh 
stone kopa house. 

11 Saghalie Tyee mamook okoak, pe 
kakwa kwah kopa nesika seahoose.” 

12 Pe okoak mesatchie tillicaum kumtux 
Ookoak yiem, kakwa spose mamook 
klahoney klaska mesatchie ; pe klaska 
tikke iskim yaka, pe klaska kwass kopa 
okoak tillicum. 

13 Pe waght klaska mash okoak Phari- 
sees pe okoak Herodians kopa yaka, 
spose klap ikta yaka tzeepie wawa. 

14 Pe alta klaska ko pe klaska wawa, 
“ Tyee, nesika kumtux mika delate, pe 
halo mika kwass kopa klaxta .man, 
kopet Saghalie Tyee mika kloosh na- 
nitch ; kahta mika tumtum, kloosh. or 
halo kloosh spose potlatch chickamin 
kopa Caesar ? 

15 Alkie nesika potlatch, or alkie nesika 
halo potlatch?” Pe Jesus kumtuz 
klaska ipsoot klaska tumtum, pe yaka 
wawa; “lolo chickamin kopa nika 
spose alki nika nanitch.” 

16 Pe klaska lolo ikt penny. Pe yaka 
wawa kopa klaska, “ klaxta okoak sea- 

hoose, pe tzum?” Pe klaska wawa 
“ Caesars.” 

Pe Jesus kilapie wawa kopa klaska, 
“potlatch kopa Caesar Caesar’s iktas, 
pe potlatch kopa Saghalie Tyee Sag- 
halie Tyee's iktas.” Pe klaska kwah 
kopa yaka. 

Alta chako kopa yaka okoak Sadu- 
cees, klaska wawa wake kahta mema- 
loost tillicum waght midwhit : pe klaska 
wawa kopa yaka. 

“'Tyee, Moses mamook tzum, spose 
ikt man memaloost pe halo yaka tenas, 
alki yaka ow iskim okoak klootchman, 
kakwa inai huy-huy, okoak mema- 
loost. 

Midlite simamoxt ow kopa nesika, pe 
okoak elip ow iskim klootchman pe 
memaloost, pe halo yaka klap tenas. 

Pe waght ikt ow iskim okoak klootch- 
man pe yaka memaloost pe halo yaka 
klap tenas ; pe waght okoak ikt kakwa. 

Pe kanaway okoak sinamoxt iskim 
okoak klootchman pe halo klaska klap 

tenas, pe kyimta okoak klootchman 
memaloost. | 

Spose midwhit konaway memaloost 
tillicum, klaxta alkie iskim yaka, kewa 
kanaway okoak sinamoxt konamoxt 
yaka kopa okoak illahe ?” 

Pe Jesus kilapie wawa kopa klaska. 
“Mesika halo kumtux Saghalie Tyee 
wawa, pe kahta yaka skookum, kakwa 
mesika tzeepie ; 

Kewa spose alkie kanaway mema- 
loost tillicum midwhit, wake alkie 
klaska konamoxt married, pe alkie 
klaska kakwa okoak angels kopa Sag- 
halie. 

Pe kopa okoak alkie midwhit mema- 
loost tillicum halo mesika read ikta 
Moses tzum, kahta Saghalie Tyee wawa 
kopa yaka. Nika Saghalie Tyee kopa 
Abraham, kopa Isaac, pe kopa Jacob ? 

Wake yaka Saghalie Tyee kopa okoak 
memaloost, yaka Saghalie Tyee kopa 
okoak halo memaloost ; delate mesika 
tzeepie.” 


12733. ST. MARK 


Pe ikt okoak Scribes kumtux kahta 
Jesus delate wawa kopa klaska, pe yaka 
wawa kopa Jesus, “ikta okoak elip 
wawa kopa okoak commandments ?” 

Pe Jesus kilapie wawa, “ okoak elip 
kopa okoak commandments, Kwahlan O 
Israel ; kopet ikt okoak Saghalie Tyee ; 

Kloosh mika hyas tikke Saghalie Tyee 
kopa kanaway mika tumtum, kopa 
kanaway mika soul, kopa kanaway mika 
latet, pe kopa kanaway mika skookum. 
Yaka okoak elip commandment. 

Pe okoak ikt wake siah kakwa, 
Kloosh mika hyas tikke mika tillicum 
kakwa mika self. Okoak command- 
ment elip skookum kopa kanaway 
Saghalie Tyee wawa.” 

Pe okoak Scribe wawa kopa yaka, 
“Nawitka, Tyee, mika delate wawa, 
kewa kopet ikt okoak Saghalie Tyee ; 

Pe spose man hyas tikke yaka, 
kopa kanaway yaka tumtum, pe kopa 
kanaway yaka latet, pe kopa kanaway 
yaka soul, pe kopa kanaway yaka 

.skookum ; pe waght tikke yaka tillicum 


kakwa yaka self, elip kloosh kopa kana- 
way burnt ofterings pe sacrifices.” 

Pe Jesus kumtux kahta yaka delate 
wawa, yaka mamook kilapie wawa kopa 
yaka, “ mika wake siah kopa Saghalie 
Tyee.” Pe halo klaxta waght wawa 
ikta kopa yaka. 

Pe Jesus waght yiem kopa Sunday 
house, pe yaka wawa kopa klaska. 
Ikta mamook okoak Scribes wawa 
Christ yaka Davids tenas ? 

Kewa David wawa kopa Holy Ghost, 
Saghalie Tyee wawa kloosh mika mid- 
lite kopa nika right hand pe alki nika 
mash mika enemy keepwillie kopa mika 
lapee. 

Spose David wawa, nika Tyee yaka, 
kahta yaka waght wawa, nika tenas 
yaka? Pe okoak tillicum kloosh tum- 
tum kopa ikta yaka wawa. 

Pe Jesus waght wawa, “ kloosh nan- 
itch okoak Scribes, klaska hyas tikke 


long coat, pe spose tillicum mamook 

keekwillie latet kopa klaska, kah klaska 
makook. 

Pe okoak elip kloosh le shase kopa 
Sunday house, pe okoak elip Saghalie 
kah Tyee potlatch mukamuk ; 

Klaska kapswalla house kopa kla- 
howya klootchman, pe ipsoot klaska 
masatchie, keekwillie kopa long pray : 
alkie klaska klap kahta klaska mesa- 
tchie.” 

Pe Jesus midlite wake siah kah tilli- 
cum mash chickamin, pe yaka nanitch 
ikt-ikt tyee mash hiyu. 

Pe ikt klahowya klootchman, halo 
yaka man, yaka mash moxt tenas 
chickamin kakwa ikt farthing. 

Pe yaka wawa kopa yaka disciples, 
nanitch okoak klahowya klootchman, 
yaka mash elip hiya kopa konaway 
klaxta. 

Kewa kanaway klaska mash tenas 
kopa klaska chickamin, pe okoak kla- 
howya klootchman yaka mash delate 
kanaway yaka chickamin. 

Chapter 13. 


Pe alta yaka cooley klahoney kopa 
Sunday house, pe yaka disciples wawa 
kopa yaka, “ Tyee, nanitch kahta okoak 
stone, pe kahta okoak house !” 

Pe Jesus killapie wawa kopa klaska, 
“mesika nanitch okoak hyas house? 
Alkie kanaway kokshut, pe alkie halo 
ikt stone saghalie kopa ikt stone.” 

Pe yaka midlite kopa Mount of 
Olives, konamoxt Peter, pe James, pe 
John, pe Andrew, pe klaska tikke kum- 
tux kopa yaka, 

“ Kahta laylay pe alkie kakwa okoak 
ikta mika wawa? Pe kahta alkie 
nesika kumtux ?” 

Pe Jesus kilapie wawa kopa klaska, 
“kloosh nanitch spose halo klaxta 
mamook tseepie mesika, 

Kewa alkie hiyu klaxta chako kopa 
nika name, pe wawa, Nawitka nika 
Christ, pe mamook tseepie hiyu tilli- 
cum, 


13. 11. ST. MARK 


Pe alkie mesika kumtux hiyu fight 
kanaway kah, kloosh halo mesika sick 
tumtum : wake kahta spose halo okoak 
kanaway ikta mamook, pe okoak kyimta 
halo hyak chako. 

Alkie ikt illahe solex kopa ikt illahe, 
peikt king solex kopa ikt king, pe alkie 
okoak illahe toto, pe alki ikt-ikt illahe 
halo mukamuk, yawa alkie chako sick 
tumtum. 

Pe kloosh nanitch kopa mesika ; 
kewa alkie klaska mash mesika kopa 
council ; pe alkie klaska kokshut mesika 
kopa Sunday house; pe alkie klaska 
lolo mesika kopa Tyee pe kopa Kings, 
kewa mesika tikke nika; pe alkie 
mesika witness kopa klaska. 

Pe okoak kloosh yiem alkie elip klap 
kopa kanaway kah illahe. 

Pe spose klaska lolo mesika, mash 
mesika kah, kloosh wake mesika ma- 
mook tumtum ikta alkie mesika wawa ; 
alkie okoak Holy Spirit mamook kum- 
tux mesika ikta alkie mesika wawa. 

12 Alkie okoak ow mash yaka ow kah 
alkie yaka memaloose, pe okoak papa 
mash yaka tenas, pe okoak tenasses 
alkie klaska mash klaska papa pe 
klaska mamma kah alkie klaska klap 
memaloose.- 

13 Pe alkie kanaway klaxta mesatchie 
tumtum kopa mesika, kewa mesika 
tikke nika; pe klaxta halo kilapie 
tumtum alkie yaka saved. 

14 Pe spose mesika nanitch ikta 
Daniel wawa, kopa okoak hyas kul 
alkie klap mesika: kloosh .klaxta 
midlite Judea ak klatawa kopa 
mountain. 

15 Pe klaxta midlite Er E kopa 
house kloosh halo chako keekwillie 
spose iskim ikta kopa okoak house. 

16 Pe spose klaxta midlite kopa illahe 
kloosh halo yaka kilapie spose iskim 
yaka iktas. 

17 Pe elp hyas kul kopa klootchman 
spose midlite tenas, pe spose potlatch 
tatoosh kopa tenas. 

Pe kloosh mesika pray spose wake 18 
mesika cooley kopa cold illahe. 

Kewa alkie hiyu sick kopa okoak 19 
time, halo kakwa ankuttie, kahta laylee 
Saghalie Tyee mamook okoak illahe, pe 
wake alkie waght kakwa. 

Pe spose Saghalie Tyee halo mamook 20 
tl' kope okoak sun, wake kahta klaxta 
saved; pe kopa okoak kloosh tillicum, 
klaxta yaka tikke, yaka mamook tľ kope 
okoak sun. 

Pe spose klaxta man wawa, “ Newha, 21 
yakwa midlite Christ; or, yawa midlite:” 
kloosh halo iskim yaka wawa. 

Kewa tleminawhit Christs, pe tlmina- 22 
whit prophets alkie midlite pe mamook 
hyas kul mamook, spose mamook tsee- 
pie okoak kloosh tillicum. 

Kloosh nanitch, nika elip mamook 23 
kumtux mesika kanaway okoak ikta. 

Pe spose kopit okoak hyas kul ma- 24 
mook, alkie okoak sun memaloose, pe 
okoak moon chako polakalie. 

Pe okoak tsil-tsil alkie chako keek- 25 

willie, pe okoak skookum midlite kopa 
saghalie alkie hullel. 

Pe yawa alkie klaska nanitch okoak 
Saghalie Tyee Tenas chako kopa okoak 
saghalie smoke, konamoxt skookum, 
pe glory. | 

Pe alkie yaka mash yaka angels, pe 
alkie klaska iskim okoak kloosh tillicum 
kopa kanaway kah illahe. 

Kloosh mesika kumtux okoak fig 
stick, spose chee chako yaka tipso, 
mesika kumtux wake siah chako warm 
illahe. 
Waght kakwa mesika, spose mesika 
nanitch okoak ikta nika wawa, alki 
mesika kumtux yaka wake siah kopa 
mesika lapote. 

Nika delate wawa kopa mesika, okoak 
chee tillicum wake alki memaloose, pe 
alki chako kanaway okoak ikta nika 
wawa. 

Okoak saghalie, pe okoak illahe alki 
memaloose, pe nike wawa wake kahta 
memaloose. 

Pe kopa kahta sun, pe kahta tin-tin 32 
halo klaxta kumtux, pe waght okoak 
angels, pe waght okoak Tenas, kopet 
okoak Papa. 

Newha, kloosh naniteh pe pray, 33 
kewa mesika halo kumtux kahta lavlie. 

Kewa okoak Saghalie Tyee Tenas 34 
kakwa ikt man spose cooley kopa siah 
illahe, pe yaka potlatch mamook kopa 
yaka servants, pe yaka wawa okoak 
man midlite kopa lapote spose kloosh 
nanitch. 

Waght nika wawa mesika, kloosh 35 
nanitch, kewa wake mesika kumtux 
kahta laylie pe chako kilapie okoak 
Tyee; klonas tenas polakalie, klonas 
sitkum polakalie, klonas kopa wawa 
okoak chickens, klonas kopa tenas sun. 

Pe hyas kul spose yaka hyak chako 36 
pe mesika moosum. 

Pe ikta nika wawa kopa mesika nika 37 
wawa kopa kanaway, kloosh nanitch.” 

Chapter 14. 


Alkie moxt sun pe feast kopa pass- 
over, pe kopa halo lamachin sapolil : 
pe okoak tyee laplet, pe okoak scribes 
tikke ipsoot iskim yaka, pe mamook 
memaloose yaka. 

Pe klaska wawa, wake kopa okoak 
feast sun, kewa okoak tillicum alki hiyu 
solex. 

Pe Jesus mukamuk kopa Bethany, 
midlite kopa Simon okoak leper yaka 
house, pe ikt klootchman lolo hyas 
makook grease, midlite kopa alabaster 
lacaset ; pe yaka kokshut okoak lacaset, 
pe mash okoak grease kopa yaka latet. 

Pe ikt-ikt okoak tillicum solex, pe 
klaska wawa, “ikta mamook yaka 
kultus mash okoak grease ? 

Kewa spose sell okoak, pe mesika 
klap klone hundred pence, pe potlatch 
kopa klahowya tillicum,” pe klaska 
solex kopa okoak klootchman. 

Pe Jesus wawa, “ ikta mamook me- 

sika potlatch yaka sick tumtum ? yaka 
kloosh mamook kopa nika. 

Okoak klahowya tillicam kwansum 
midlite kopa mesika, pe kahta sun 
mesika mamook ikta mesika tikke ma- 
mook kloosh kopa klaska; pe wake alkie 
nika kwansum midlite kopa mesika. 

Yaka tumtum, ikta yaka mamook : 
yaka mamook kloosh nika itlwillie elip 
nika klap kopa illahe. 

Nika delate wawa kopa mesika, kah 
alkie okoak kloosh yiem klap, kopa 
kanaway kah illahe, alkie tillicum kum- 
tux ikta okoak klootchman mamook 
kopa nika.” 

Pe Judas Iscariot, ikt okoak totlum- 
pe-moxt, yaka klatawa kopa okoak 
tyee laplet, spose mamook kumtux kah 
Jesus midlite. 

Pe klaska kloosh tumtum kopa ikta 
Judas wawa, pe klaska alkie potlatch 
chickamin kopa yaka. Pe yaka ma- 
mook tumtum kahta alkie yaka ma- 
mook. 

12 Pe okoak elip sun kopa feast, alta 
klaska kopet memaloost okoak lamuto, 
yaka disciples wawa kopa yaka, “ kah 
alki nesika mamook kloosh kah mike 
alkie mukamuk okoak passover ?” 

13 Pe yaka wawa kopa moxt yaka dis- 
ciples, “ kloosh mesika klatawa kopa 
town pe alkie mesika nanitch ikt man 
lolo chuck, cooley kyimta yaka. 

l4 Pe kah house yaka ko kloosh mesika 
wawa kopa okoak klooshman kah mid- 
lite okoak room kah alkie nesika Tyee 
mukamuk okoak passover konamoxt 
yaka disciples ? 

15 . Pe alkie yaka mamook nanitch me- 
sika ikt hyas room kopa saghalie ; yawa 
mesika mamook kloosh nesika feast.” 

16 Pe okoak disciples klatawa kopa 
town, pe klaska klap delate kakwa yaka 
wawa kopa klaska ; pe klaska mamook 
kloosh okoak passover. 

17. Pe tenass polakalie yaka chako kona- 
moxt okoak totlum pe moxt. 

18 Pe alta klaska iskim mukamuk, pe 

Jesus wawa, “ Nika delate wawa kopa 
mesika, alkie nika klap mesatchie kopa 
ikt mesika konamoxt nika mukamuk.” 

Pe klaska klap sick tumtum, pe 
kanaway klaska tikke kumtux klaxta ? 

Pe Jesus kilapie wawa kopa klaska, 
“ klaxta lemah midlite kopa lasiet kona- 
moxt nika lemah. 

Midlite tzum kopa Saghalie Tyee 
Tenass, alkie nawitka yaka klatawa, pe 

alkie mash yaka, elip kloosh spose 
okoak man halo born.” 

Pe Jesus bless okoak sapolil, pe 
kokshut, pe potlatch kopa klaska, pe 
wawa, “ Iskim, mukamuk, okoak nika 
itlwillie.” | 

Pe yaka iksim lapot, pe alta yaka 
kopet wawa mahsie, yaka potlatch kopa 
klaska ; pe klaska kanaway mukamuk. 

Pe yaka wawa kopa klaska, “ Nika 
pil-pil okoak, kakwa nika delate wawa, 
nika mash kopa hiyu. 

kopet mukamuk okoak olallie chuck 
yakwa, pe alkie nika waght mukamuk . 
chee kopa saghalie illahe.” 

Pe kopet klaska sing, pe klaska 
cooley kopa Mount of Olives. 

Pe Jesus wawa kopa klaska, “ kana- 
way mesika alkie klap mesatchie okoak 
polakalie, kewa midlite tzum, “ Nika 
kokshut okoak shepherd, pe okoak 
lamuto alkie cooley kanaway kah.’ 

Pe spose nika waght midwhit, alkie 
nika elip kopa mesika cooley kopa 
Galilee.” | 

Pe Peter wawa kopa yaka, “ spose 
kanaway klaxta mash mika, wake alkie 
nika.” 

Pe Jesus wawa kopa yaka, “ Nika 
delate wawa kopa mika, alkie okoak 
chickens halo mozt wawa okoak pola- 
kilie, pe klone time mika klaminawhit 
kopa nika.” | 

Pe Peter skookum wawa, “ spose 
nika konamoxt mika memaloost alkie 
wake nika klaminawhit kopa mika.” 
Pe kanaway klaska wawa kakwa. 

Pe klaska ko kopa ikt illahe, yaka 32 
name Gethsemane : pe yaka wawa kopa 
yaka disciples, kloosh midlite yakwa, 
pe alkie nika pray. 

Pe yaka iskim Peter, pe James, pe 33 
John, pe yaka chako kwah, pe delate 
till tumtum. 

Pe wawa kopa Hina “Nika delate 34 
kakwa memaloose kopa sick tumtum : 
midlite yakwa pe kloosh nanitch.” 

Pe yaka cooley tenass siah, pe kla- 35 
tawa whim kopa illahe, pe yaka pray 
spose kahta yaka wake klap hyas kul. 

Pe yaka wawa, “ Abba, Papa, kana- 36 
way ikta wake kul kopa mika : kloosh 
mika iskim okoak lapot ; pe wake spose 
nika tumtum, kloosh spose ikta mika 
tumtum.” 

Pe yaka kilapie pe klaska sleep: pe 37 
yaka wawa kopa Peter, “Simon na- 
witka mika sleep? nawitka, hyas kul 
spose mika kloosh nanitch kopa ikt 
tintin ? 

Kloosh nanitch, pe pray spose halo 38 
mesika klap tzeepie. Okoak tumtum 

skookum, pe okoak itlwillie wake skoo- 
kum.” | 

39 Pe waght yaka klatawa pray: pe 
yaka waght wawa ikta yaka elip wawa. 

40 Pe waght yaka killapie pe klaska 

sleep, (kewa klaska eyes hyas till,) pe 

halo klaska kumtux killapie wawa kopa 
yaka. | 

Pe alta klone time yaka waght klap 
klaska sleep, pe yaka wawa kopa 
klaska, “ kloosh mesika sleep, mamook 
kloosh mesika itlwillie; alta pahtl, okoak 
tintin chako : Nanitch okoak mesatchie 
tillicum alta iskim okoak Saghalie Tyee 
Tenass kopa klaska lemah. 

Midwhit, kloosh nesika klatawa : na- 
nitch okoak klaxta mamook mesatchie 
nika, alta midlite.” 

43 Jesus halo alta kopet wawa, pe Judas, 
ikt okoak totlum-pe-moxt hyak chako, 
konamoxt delate hiyu, pe klaska midlite 
knife pe stick, kopa okoak tyee laplet, 
pe okoak scribes, pe okoak elders. 

44 Pe okoak klaxta lolo klaska, yaka 

mamook kumtux klaska, “ spose klazta 
nika bebe yaka okoak; klosh mesika 
iskim yaka pe lolo yaka.” 

Pe alta yaka ko pe hyak yaka cooley 45 
kopa Jesus pe wawa, Tyee, tyee: pe 
bebe yaka. 

Pe klaska mash klaska lemah kopa 46 
yaka, pe iskim yaka. 

Pe ikt okoak klaxta midwhit, iskim 47 
yaka knife, pe mash yaka kwolahn 
okoak servant kopa tyee laplet. 

Pe Jesus killapie wawa kopa klaska, 48 
“kakwa spose nika kapswalla, kakwa 
mesika lolo knife pe stick spose iskim 
nika : 

Nike midlite Sunday house kanaway 49 
sun, yiem, pe wake mesika iskim nika : 
pe alkie delate kakwa ikta Saghalie 
Tyee wawa.” 

Pe kanaway yaka tillicam mash yaka, 50 
pe hyak klatawa. 

Pe ikt tenass man cooley kyimta 51 
yaka, kopet sail midlite kopa yaka 
itlwillie, pe klaska iskim yaka. 

D 


54 


55 


59 


ST. MARK 14. 52. 


Pe yaka mash okoak sail, pe hyak 
klatawa halo ikta midlite. 

Pe klaska lolo Jesus kopa tyee laplet, 
pe kanaway laplet, pe elders, pe scribes 
chako kah yaka midlite kopa laplet 
court-house. 

Pe Peter waght cooley kopa laplet 
court-house, pe yaka midlite siah, pe 
yaka konamoxt okoak servants wake 
siah kopa fire, tikke klap warm. 

Pe okoak tyee laplet, pe kanaway 
okoak council tikke witness, spose 
mamook memaloose Jesus, pe halo 
klaska klap. | 

Hiyu klaxta kliminawhit, pe halo 
klaska ikt wawa. 

Pe waght huloima midwhit, pe klaska 
kliminawhit. 

Pe klaska wawa, “ Nesika kwolahn 
yaka wawa, “ alkie nika kokshut okoak 
Sunday house, pe alkie nika waght 
mamook kloosh kopa klone sun.' 

Pe waght klaska wawa halo kona- 
moxt. 

Peokoaktyee lapletmidwhit, pewawa 60 


kopa Jesus, “ Halo ikta mika wawa ? 
Ikta okoak klaska witness kopa mika?” 

Pe yaka halo wawa ikta. Waght 
okoak tyee laplet wawa kopa yaka, 
“Nawitka mika Christ, mika Saghalie 
Tyee Tenass ?” 

Pe Jesus wawa, “ Nawitka ; pe alkie 
mesika nanitch Saghalie Tyee Tenass, 
konamoxt yaka skookum, chako kopa 
okoak saghalie smoke.” 

Pe okoak tyee laplet mamook kok- 
shut yaka iktas, pe wawa, “ Ikta ma- 
mook spose waght witness ! 

Mesika kwolahn yaka mesatchie wa- 
wa : ikta mesika tumtum ?” Pe kana- 
way klaska wawa, “ kloosh yaka mema- 
loose.” 

Pe ikt-ikt mamook toh yaka, pe 
kokshut yaka, pe wawa kopa yaka, 
Prophesy : pe okoak servants kokshut 
yaka kopa klaska lemah. 

Pe ikt klootchman, servant kopa tyee 
laplet cooley kah Peter midlite. 

67 Pe yakananitch Peter mamook warm, 
pe yaka wawa, “ waght mika konamoxt 
Jesus of Nazareth.” 

68 Pe Peter klaminawhit wawa, “ Halo 
nika kumtux ikta mika wawa.” Pe 
yaka cooley klahoney, pe yaka kumtux 
kwolahn okoak chickens wawa. 

69 Pe waght ikt klootchman nanitch 
yaka pe yaka wawa kopa midwhit tilli- 
cum, “ yaka waght ikt kopa klaska.” 

70 Pe waght yaka klaminawhit. Pe 
tenass laylie okoak klaxta midwhit kah 
Peter midlite, klaska wawa kopa yaka, 

“Delate mika ikt kopa klaska ; kewa 
mika Galilean, pe mika lalong kakwa.” 

71 Pe yaka chako mesatchie laboosh, pe 
yaka wawa, “ Halo nika kumtux okoak 
man.” 

72 Pe waght okoak chickens wawa. Pe 
Peter mamook tumtum ikta Jesus wawa 
kopa yaka, “ Alkie moxt times okoak 
chickens wawa, pe mika klone times 

- klaminawhit kopa nika.” Pe yaka klap 
sick tumtum pe yaka cry. 


15.6. ST, MARK 101 


Chapter 15. 


Alta chako tenass sun pe okoak tyees 1 
laplet mamook tumtum konamoxt 
okoak elders, pe okoak scribes, pe 
kanaway okoak council, pe klaska 
mamook kow Jesus pe lolo yaka kopa 
Pilate. 

Pe Pilate wawa kopa yaka, “ Na- 2 
witka mika King kopa Jews?” Pe 
yaka killapie wawa kopa Pilate, “ mika 
delate wawa.” 

Pe okoak tyees laplet mamook hiyu 3 
ikta wawa kopa yaka; pe yaka halo 
killapie ikta wawa. 

Pe Pilate waght wawa yaka, “ Ikta 4 
mamook mika halo killapie wawa ? 
Nanitch kahta hiyu ikta klaska witness 
kopa mika.” 

Pe Jesus halo ikt wawa; pe Pilate 
kwah. 

Kwansum kopa okoak feast yaka 
mash ikt man klahoney kopa skookum 
house, klaxta okoak tillicum tikke. 

Pe ikt man midlite kopa skookum 
house, yaka name Barabbas, waght 
konsik man konamoxt yaka, klaska 
fight kopa tyee pe mamook memaloost 
tillicum. 

Pe kanaway okoak klaxta lolo Jesus, 
klaska hyas wawa kopa Pilate spose 
mamook ikta yaka kwansum mamook 
kopa klaska. 

Pe Pilate killapie wawa kopa klaska, 
“Nawitka mesika tikke spose nika mash 
klahoney okoak King kopa Jews ?” 

Kewa yaka kumtux okoak tyees 
laplet klaska sick tumtum, kakwa 
klaska kow Jesus. 

Pe okoak tyees laplet klaska pot- 
latch wawa kopa tillicum, spose klaska 
tikke Barabbas. 

Pe Pilate killapie wawa kopa klaska. 
“ Ikta alkie nika mamook kopa okoak 
man mesika mamook name King kopa 
Jews ?” 

Pe klaska waght hyas wawa, “ Mema- 
loost yaka kopa cross.” 

Pe Pilate wawa kopa klaska, “ Ikta 14 


yaka mamook mesatchie ?” Pe klaska 
elip skookum wawa, “ Memaloost yaka 
kopa cross.” 

Pe Pilate tikke potlatch kloosh tum- 
tum kopa klaska, kakwa yaka mash 
klahoney Barabbas; pe kopet yaka 
mamook lewhet kopa Jesus, pe yaka 
potlatch kopa klaska, spose memaloost 
yaka kopa cross. 

Pe okoak soldiers lolo yaka kopa 
Praetorium, ikt hyas house, pe klaska 
haul kanaway okoak soldiers. 

Pe klaska mamook midlite tyee pa- 
sissie kopa yaka; pe klaska mamook 
seahpo kopa needle stick, pe mash kopa 
yaka latet. 

Pe klaska he-he wawa kopa yaka, 
“ Hail, King kopa Jews.” 

Pe klaska kokshut yaka latet kopa 
stick, pe klaska mamook toh kopa yaka, 
pe klaska whim klaska lapee pe pray 
kopa yaka. 

Pe alta klaska kopet he-he kopa yaka, 

27 


pe klaska mash okoak tyee pasissie pe 
mamook midlite yaka iktas, pe lolo 
yaka kah alkie klaska memaloost yaka. 

Pe klaska klap Simon, ikt Cyrenian 
man, papa kopa Alexander, pe Rufus, 
pe klaska mamook yaka lolo okoak 
cross. 

Pe klaska haul kopa Golgotha, yaka 
delate name “Memaloose tillicum latet.” 

Pe klaska potlatch yaka wine kana- 
moxt myrrh, pe yaka halo iskim. 

Pe kopet klaska mamook nails yaka 
kopa cross, pe klaska mamook kokshut 
yaka pasissie pe mamook lot kahta 
kanaway man iskim. 

Pe kakwa kwaist tintin tenass sun 
klaska mamook memaloost yaka kopa 
Cross. 

Pe midlite okoak tzum saghalie kopa 
yaka latet Okoar King Kora JEWS. 

Pe klaska waght memaloost kopa 
cross moxt kapswalla man, ikt kopa 
yaka right hand, pe ikt kopa yaka left 
hand. 

Kakwa midlite tzum kopa Saghalie 28 
Tyee wawa, “ yaka konamoxt mema- 
loose kopa mesatchie man.” 

Pe klaxta cooley wake siah, klaska 29 
hulhul klaska latet, pe skookum wawa 
kopa yaka, “ Nawitka mika kokshut 
okoak Sunday house, pe waght mamook 
kloosh kopa klone sun. 

Kloosh mika chako keekwillie kopa 30 
cross.” 

Waght okoak tyees laplet hehe kopa 
yaka pe klaska wawa, “ yaka save 
huloima tillicum, wake kahta yaka save 
yaka self. 

Kloosh okoak Christ, okoak King 32 
kopa Israel chako keekwillie kopa cross, 
pe alkie nesika nanitch, pe believe.” 
Pe okoak konamoxt yaka kopa cross, 
klaska mesatchie wawa kopa yaka. 

Pe alta sitkum sun, pe chako pola- 33 
kalie kopa kanawa kah okoak illahe, 
pe klap kopa klone tintin. 

Pe alta klone tintin pe Jesus hyas 34 
wawa, “ Eloi, Eloi, lama sabacthani ? 

Nika Tyee, Nika Tyee, ikta mamook 
mika mash nika ?” 

Pe ikt-ikt okoak tillicum kwolahn 
ikta yaka wawa, pe klaska wawa, 


“Nanitch, yaka tikke Elias.” 

Pe ikt man lolo vinegar midlite kopa 
sponge, pe yaka mamook midlite kopa 
stick, pe mash kopa yaka laboosh : pe 
yaka wawa, “ Kloosh kopet, alkie nesika 
nanitch spose Elias chako mash yaka.” 

Pe Jesus hyas wawa, pe memaloost. 

Pe okoak hyas sail midlite kopa 
Sunday house delate kokshut kopa 
sitkum. 

Pe okoak tyee kopa soldiers kumtux 
kahta Jesus wawa, pe kahta yaka mema- 
loost; pe yaka wawa, “ okoak man 
delate Saghalie Tyee Tenass.” 

Waght midlite hiyu klootchman kopa 
siah, ikt yaka name Mary Magdalene, 
pe Mary mamma kopa tenass James, 
pe Joses, pe Salome. 

Kwansum yaka kloosh nanitch Jesus 
spose yaka midlite kopa Galilee. Pe 

waght hiyu klootchman klaxta chako 
konamoxt yaka kopa Jerusalem. 

Pe alta chako tenas polakalie, pe 
klaska mamook kloosh kopa sabbath, 
to-morrow. 

Joseph kopa Arimithea, delate kloosh 
counsellor, waght yaka kloosh nanitch 
spose Saghalie Tyee chako, yaka skoo- 
kum tumtum, klatawa kopa Pilate, 
tikke klap okoak Jesus yaka itlwillie. 

Pe Pilate tumtum halo yaka delate 
memaloose; pe yaka mamook chako 
okoak tyee kopa soldiers, tikke kumtux 
spose Jesus delate memaloose. 

Pe alta yaka kumtux nawitka Jesus 
memaloose, pe yaka potlatch yaka 
itlwillie kopa Joseph. 

Pe yaka mamook kloosh sail pe 
mamook kow kopa Jesus yaka itlwillie, 
pe mash kopa stone memaloose house, 
pe yaka waght mash stone kopa lapote. 

Pe Mary Magdalene, pe Mary mamma 
kopa Joses, klaska nanitch kah yaka 
midlite. 

Chapter 16. 


Pe alta kopet okoak sabbath, Mary 
Magdalene, pe Mary, mamma kopa 
James pe Salome, klaska lolo kloosh 
hum iktas spose mamook lamachin 
kopa yaka. 

Pe delate tenas sun kopa Sunday 
klaska chako kopa okoak memaloose 
house, chee chako sun. 

Pe klaska konamoxt wawa klaxta 
alkie mash okoak stone kopa mema- 
loose house lapote ? 

Pe alta klaska nanitch, pe okoak 
stone halo midlite, pe delate hyas. 

Pe klaska cooley kopa memaloose 
house pe klaska nanitch tenas man 
midlite kopa right hand, yaka iktas 
long, pe t'kwope, pe klaska chako 
kwass. 

Pe yaka wawa kopa klaska, " wake 
mesika kwass : mesika tikke klap Jesus 
of Nazareth, okoak yaka memaloose 
kopa cross ; yaka midwhit ; halo yaka 

midlite yakwa; nanitch kah klaska 
mash yaka. 

Pe kloosh mesika klatawa mamook 
kumtux yaka disciples pe Peter, yaka 
klatawa elip kopa mesika, cooley kopa 
Galilee; yawa alkie mesika nanitch 
yaka, kakwa yaka wawa kopa me- 
sika.” 

Pe klaska klatawa klahoney, pe hyak 
mash okoak memaloose house; kewa 
klaska hul-hul, pe delate kwah : pe halo 
klaska mamook kumtux klaxta, kewa 
klaska kwass. 

Alta Jesus midwhit tenas sun, okoak 
elip sun kopa week, Mary Magdalene 
elip nanitch yaka, okoak ankutte yaka 
mash sinamoxt tamanawus. 

Pe yaka klatawa mamook kumtux 
okoak yaka konamoxt, kopa kah klaska 
sick tumtum pe cry. 

Pe alta klaska kumtux ikta yaka 
wawa, pe kahta yaka nanitch Jesus 
alive, pe halo klaska believe. 

Waght okoak moxt disciples nanitch 

yaka, kah klaska oey kopa klaska 
illahe. 

Pe klaska klatawa mamook kumtux 
okoak klaska konamoxt, pe waght 
klaska halo believe. 

Kyimta Jesus klap kah okoak totlum- 
pe-ikt midlite iskim mukamuk, pe yaka 


 skookum wawa kopa klaska, kahta kul 

tumtum, pe halo believe okoak klaxta 
nanitch yaka, kyimta yaka midwhit. 

Pe yaka wawa kopa klaska, “ kloosh 
mesika klatawa kopa kanaway kah 
illahe, pe mamook kumtux okoak 
kloosh yiem kopa kanaway klaxta 
tillicum. 

Pe klaxta believe, pe klap baptized, 
alkie yaka saved, pe klazta halo believe 
alkie yaka klap mesatchie. 

Pe klazta believe alkie klaska klap 
skookum : Kopa nika name alkie klaska 
mash klahoney tamanawus: alkie klaska 
wawa kopa huloima lalong ; 

Alkie klaska iskim okoak mesatchie 
snakes, pe spose klaska mukamuk 

poison alkie halo klaska klap kul; 
alkie klaska mamook midlite lemah 
kopa sick, pe alkie klaska chako 
kloosh.” | 

Alta okoak Tyee kopet wawa kopa 19 
klaska, pe yaka klatawa kopa saghalie, 
pe midlite kopa Saghalie Tyee right 
hand. | 

Pe klaska klatawa klahoney, pe yiem 20 
kanaway kah, okoak Tyee konamoxt 
klaska, pe mamook skookum okoak 
ylem. Amen. 

